
	讛''讙 讘拽讜谞讟专住 讜专''讞 讗诇讗 诇注讜诇诐 讗讬驻讜讱 讜讘讗讬住讜专讗 讗讬转 诇讬讛 讜讘诪诪讜谞讗 诇讬转 诇讬讛 讜砖讗谞讬 住讜讟讛 讚讗讬住讜专讗 讚讗讬转 讘讬讛 诪诪讜谞讗 讛讜讗 讜讘住驻专讬诐 讛讬讛 讻转讜讘 诇讗 转讬驻讜讱 讜讛拽砖讛 讘拽讜谞讟专住 讚诇专讘谞谉 讚驻讟专讬 诪讬 诇讬转 诇讛讜 讚砖转讜讬讬 讬讬谉 讘诪讬转讛 讜谞专讗讛 诇转专抓 讚讛讗 讚驻讟专讬 诪砖讜诐 讚讘注讬谞谉 砖诐 讛诪讬讜讞讚 讜讗讬谞讛讜 讗讗诇讛讬诐 拽讗讬 讗注''讙 讚讻讘专 讗讬驻诇讬讙讜 讗讬讬讚讬 讚转谞讗 专' 诪讗讬专 诪讞讬讬讘 转谞讗 谞诪讬 讜讞讻诪讬诐 驻讜讟专讬谉 讜讗诐 转讗诪专 讛转讬谞讞 住讜讟讛 讚诇讬转 诇讬讛 诇专''诪 诪讻诇诇 诇讗讜 讗转讛 砖讜诪注 讛谉 诪砖讜诐 讚讗讬转 讘讬讛 诪诪讜谞讗 讗讘诇 讗讻转讬 转讬拽砖讛 诪讻诇 讛谞讛讜 拽专讗讬 讚诪讬讬转讬 驻''讙 讚拽讚讜砖讬谉 (讚祝 住讗:) 讘砖诇诪讗 诇专''诪 讛讬讬谞讜 讚讻转讬讘 讜讗诐 讘讞拽讜转讬 讜讙讜' 讜讻谉 讗诐 转讟讬讘 讜讗诐 转讗讘讜 讜讗诐 诇讗 讬转讞讟讗 诪砖诪注 讚诪爪专讬讱 专''诪 讻驻讬诇讗 讗祝 注诇 讙讘 讚诇讬讻讗 讗诇讗 讗讬住讜专讗 讙专讬讚讗 讜讬''诇 讚讗诐 讘讞拽讜转讬 讜讗诐 转讟讬讘 讜讗诐 转讗讘讜 讗讬讻讗 讻诪讛 诪爪讜转 讚讗讬转 讘讛讜 诪诪讜谞讗 讜讛讜讗 讬转讞讟讗 谞诪讬 砖讬讬讱 诇注谞讬谉 诪诪讜谉 讻讙讜谉 诪讟诪讗 转专讜诪讛 讗讘诇 拽砖讬讗 诇专''转 讚讘住驻''拽 讚谞讚专讬诐 (讚祝 讬讙:) 讙讘讬 谞讚专 诇讬转 诇讬讛 诇专讘讬 诪讗讬专 诪讻诇诇 诇讗讜 讗转讛 砖讜诪注 讛谉 讗注''讙 讚诇讬讻讗 讗诇讗 讗讬住讜专讗 讜讗讜诪专 讛专''专 讬''讟 讚讜拽讗 讘讗讬住讜专 讞诪讜专 讛讜讗 讚讗讬转 诇讬讛 诇专''诪 诪讻诇诇 诇讗讜 讗转讛 砖讜诪注 讛谉 讻讙讜谉 砖转讜讬讬 讬讬谉 讜驻专讜注讬 专讗砖 讚讘诪讬转讛 讜讻谉 谞诪讬 讙讘讬 砖讘讜注讛 砖诇讗 讗讜讻诇 诇讱 讘驻''讘 讚谞讚专讬诐 (讚祝 讟讝.) 诪砖诪注 讚讗讬转 诇讬讛 诪砖讜诐 讚讗讬住讜专 讞诪讜专 讛讜讗 讚讞砖讬讘 讘驻专拽 讘转专讗 讚讬讜诪讗 (讚祝 驻讜.) 讞讬讬讘讬 讻专讬转讜转 讜诇讗 转砖讗 注诪讛谉 讜诇拽诪谉 讘专讬砖 砖讘讜注转 讛讚讬讬谞讬诐 (讚祝 诇讟.) 谞诪讬 讗诪专讬谞谉 谞讝讚注讝注 讻诇 讛注讜诇诐 讻砖讗诪专 讛拽讘''讛 诇讗 转砖讗 讜讗''转 讜讛诇讗 讘拽讚讜砖讬谉 (砖诐) 讘注讬 专讘讬 诪讗讬专 转谞讗讬 讻驻讜诇 讘砖讘讜注讛 讙讘讬 讗讝 转谞拽讛 诪讗诇转讬 讜讬''诇 讚讛转诐 讗讬讻讗 诪诪讜谞讗 讚讻转讬讘 讜讻诇 讟讜讘 讗讚讜谞讬讜 讘讬讚讜: 诪转谞讬' 砖讘讜注转 讛驻拽讚讜谉. 讗砖诐 讘讻住祝 砖拽诇讬诐. 讘讗砖诐 诪注讬诇讜转 讻转讬讘 讜诪讬谞讬讛 讬诇驻讬谞谉 砖讗专 讗砖诪讜转:




专讘讬谞讜 讞谞谞讗诇

讜讗住讬拽谞讗 诇注谞讬谉 讗讬住讜专讗 讻讬 讛讗. 



讜讻讙讜谉 驻专讜注讬 专讗砖 讜砖转讜讬讬 讬讬谉 讚讻转讬讘 讘讛讜 砖诇讗 讬砖转讜 讬讬谉 讘讘讗诐 讗诇 讗讛诇 诪讜注讚 讜诇讗 讬诪讜转讜. 诪讻诇诇 砖讗诐 讬砖转讜 讜讬讘讜讗讜 讗诇 讗讛诇 诪讜注讚 讬诪讜转讜. 讻讬 讛讗讬 讙讜讜谞讗 讚讛讬讗 讗讬住讜专讗. 讗"专 诪讗讬专 诪讻诇诇 诇讗讜 讗转讛 砖讜诪注 讛谉. 讗讘诇 诇注谞讬谉 诪诪讜谞讗 讻讙讜谉 转谞讗讬 讘谞讬 讙讚 讜讘谞讬 专讗讜讘谉 诇讗 讗诪专 讜砖讗谞讬 住讜讟讛 讚讗注"讙 讚讗讬住讜专讗 讛讬讗 (讻讙讜谉) [讻讬讜谉] 讚讗讬转 讘讬讛 诪诪讜谞讗 讚爪专讬讻讛 诇讛驻拽讬注讛 讻转讜讘转讛 诇讗 讗诪专 诪讻诇诇 诇讗讜 讗转讛 砖讜诪注 讛谉:
讬专讜砖诇诪讬 讛讗 讚转谞谉 注讜讘专 讘诇讗 转注砖讛 诪讛讜 诇诇拽讜转. 讞讘专讬讬讗 讗诪专讬谉 讗讬谞讜 诇讜拽讛. 讗"专 讬讜住讬 诪砖讜诐 讚讛讜讛 诇讬讛 诇讗讜 砖讗讬谉 讘讜 诪注砖讛. 讙专住讬谞谉 讘讻专讬转讜转 [驻专拽] 讗诪专讜 诇讜 讗讻诇转 讞诇讘 (讚祝 讬讘:) 讗诪专 讗讘讬讬 诪讜讚讛 专' 诪讗讬专 砖讗诐 [讗诪专讜 诇讜 砖谞讬诐 讬讜讚注 讗转讛 讘注讚讜转 驻诇讜谞讬 讜讛讜讗 讗讜诪专 诇讗 讬讚注转讬 驻讟讜专 讚讗讬] 讘注讬 讗诪专 诇讗 谞转讻讜谞转讬 诇注讚讜转:
转讜住驻转讗 讛诪砖讘讬注 谞砖讬诐 拽讟谞讬诐 讗讜 拽专讜讘讬诐 讜驻住讜诇讬谉 驻讟讜专讬谉:




讛讚专谉 注诇讱 砖讘讜注转 讛注讚讜转. 



砖讘讜注转 讛驻拽讚讜谉 谞讜讛讙转 讘讗谞砖讬诐 讜讘谞砖讬诐 讘专讞讜拽讬诐 讜讘拽专讜讘讬诐 讘讻砖专讬诐 讜讘驻住讜诇讬谉 讘驻谞讬 讘"讚 讜砖诇讗 讘驻谞讬 讘"讚 诪驻讬 注爪诪讜 讜诪驻讬 讗讞专讬诐 讗讬谞讜 讞讬讬讘 注讚 砖讬讻驻讜专 讘讘"讚 讚讘专讬 专' 诪讗讬专 讜讞讻诪讬诐 讗讜诪专讬诐 讘讬谉 讝讛 讜讘讬谉 讝讛 讻讬讜谉 砖讻驻专 讘讜 讞讬讬讘. 讜讞讬讬讘 讘讬谉 讘讝讚讜谉 讛砖讘讜注讛 讘讬谉 讘砖讙讙转 讛拽专讘谉. 讜讛讜讗 讚讬讚注 讘驻拽讚讜谉 讚讗讬转讬讛 讙讘讬讛 讜讻驻专 讘讬讛. 讗讘诇 讗诐 砖讙讙 讘驻拽讚讜谉 [驻讟讜专] 诪讜诪讛讜 讞讬讬讘 注诇 讛讝讚讜谉 讗砖诐 讘讻住祝 砖拽诇讬诐:




专讘 讗讞讗 讜专讘 砖诪讜讗诇 讜专讘 讬爪讞拽 讘注讗 诪讬谞讬讛讜 专讘 讻讛谞讗 讛讝讬讚 讘砖讘讜注转 讛驻拽讚讜谉 讜讛转专讜 讘讜 诪讛讜.





专诪讘"谉

讛"讙: 诇注讜诇诐 讗讬驻讜讱 讻讬 诇讬转 诇讬讛 讘诪诪讜谞讗 讘讗讬住讜专讗 讗讬转 诇讬讛. 讜讚拽讗 拽砖讬讗 诇讱 住讜讟讛 讜注讚讬诐 讗讬住讜专讗 讚讗讬转 讘讬讛 诪诪讜谞讗 砖讗谞讬.  讜讻谉 讙专讬住 专砖"讬 讝"诇. 讜诇砖讜谉 诪专 专讘 讬讛讜讚讛 讙讗讜谉 讝"诇 诪讜讙讛 讘住驻专讬诐 诇讗 讗转诪专 讘诇讗 讗讬驻讜讱 讗诇讗 诪砖讜诐 砖转讜讬讬 讬讬谉 诇专讘谞谉, 讜讻谉 驻讬专砖"讬 讝"诇. 
讜讬砖 注讜讚 讟注诐 讗讞专 讚讻讬讜谉 讚讘住讜讟讛 诇讬转 诇讬讛 讻讚专讘讬 转谞讞讜诐 讜讟注诪讗 诪砖讜诐 讚讗讬转 讘讬讛 诪诪讜谞讗 讗祝 讘注讚讬诐 谞诪讬 诪砖诪注 诇谉 讚诇讬转 诇讬讛 讚讗讬转 讘讛 诪诪讜谞讗 砖注诇 注住拽讬 诪诪讜谉 讛诐 讘讗讬诐 讜讬砖 谞讜住讞讗讜转 砖讻转讜讘 讘讛谉 诇注讜诇诐 诇讗 转讬驻讜讱 讜讻讬 诇讬转 诇讬讛 讘诪诪讜谞讗 讘讗讬住讜专讗 讗讬转 诇讬讛 讜讚拽讗 拽砖讬讗 诇讱 住讜讟讛 讗讬住讜专讗 讚讗讬转 讘讬讛 诪诪讜谞讗 砖讗谞讬 讜讻谉 谞专讗讛 讙讬专住转 专"讞 讝"诇 讜驻讬专讜砖' 讚注讚讬诐 讻讬讜谉 讚诇讚讬讚讛讜 讗讬住讜专讗 讗讬转 讘讛 讜诇讗 诪讬讞讬讬讘讬 诪诪讜谞讗 讗讬住讜专讗 诪讬拽专讬. 
讜讗讬 拽砖讬讗 诇讱 砖转讜讬讬 讬讬谉 诇专讘谞谉 讛讗 讚驻讟专讬 专讘谞谉 讛讻讗 诇讗讜 诪砖讜诐 讚诇讬转 诇讛讜 诪讻诇诇 诇讗讜 讗转讛 砖讜诪注 讛谉 讗诇讗 讚讛讻讬 诪砖诪注 诇讛讜 讗诐 转注讬讚 讬讘专讱 讜讗诐 诇讗讜 讗讬谞讬 讗讜诪专 砖讬讘专讱 讜诇讗 砖讬拽诇诇 讜讻谉 讜讬讬讟讬讘 诇讱 讗诐 转注讬讚 讜讗诐 诇讗 转注讬讚 讗讬谞讬 诪转驻诇诇 砖讬讬讟讬讘 讜诇讗 砖讬专注 讜讻讚讗诪专讬谞谉 讘诪住讻转 拽讬讚讜砖讬谉 讗诐 转讟讬讘 讗讙专讗 讜讗诐 诇讗 转讟讬讘 诇讗 讗讙专讗 讜诇讗 讚讬谞讗 讜诇讛讗讬 驻讬专讜砖讗 讘讗诇 讬讻讱 诇讗 驻诇讬讙讬 专讘谞谉. 讜讛砖转讗 诇讗 拽砖讬讗 诪讗讬 讚拽讗 诪拽砖讬谞谉 诇注讬诇 讚专讘谞谉 讗讚专讘谞谉. 
讜讗讬 拽砖讬讗 诇讱 讛讗 讚讗诪专讬谞谉 讗诇讗 讗讬驻讜讱 讜讗驻讬诇讜 讘讗讬住讜专讗 诇讬转 诇讬讛. 讜讗拽砖讬谞谉 诪砖转讜讬讬 讬讬谉 讚讬诇诪讗 诇注讜诇诐 讗讬诪讗 诇讱 讗讬驻讜讱 讜讞讻诪讬诐 诪讞讬讬讘讬谉 讜专讘讬 诪讗讬专 驻讜讟专 讜讻讬 驻讟专 讗讬讘专讱 讜讬讬讟讬讘 诇讱 讜讟注诪讗 讻讚驻专讬砖谞讗 诇专讘谞谉 诇讗 拽砖讬讗 诪砖讜诐 讛讻讬 讗诪专讬' 讗讬驻讜讱 诪砖讜诐 讚拽住"讚 讚讘讗讬住讜专' 诇讬转 诇讬讛 讜讻讚专' 转谞讞讜诐 讜注诇讛 讚讬讬拽讬谞谉 诪砖转讜讬讬 讬讬谉 讜诪讬讛讜 讘转讜住驻转讗 转谞讬 专讘讬 讬讛讜讚讛 驻讜讟专 讗驻讬' 讗讗诇 讬讻讱 讜讗讬讻讗 诇驻专讜砖讬 讚讘讛讻讬 驻诇讬讙讬 专讘讬 诪讗讬专 住讘专 注讚讬诐 讗讬住讜专' 讙专讬讚讗 讛讜讗 诇讚讬讚讛讜 讜讗讬转 诇谉 诪讻诇诇 诇讗讜 讗转讛 砖讜诪注 讛谉 讜专讘谞谉 住讘专讬 讻讬讜谉 讚讗讬转 讘讛 爪讚 诪诪讜谉 诪转谞讗讬 讘谞讬 讙讚 讙诪专讬谞谉 讜诇讬转 诇谉 诪讻诇诇 讗转讛 砖讜诪注 讜讚诇讗 讻专讘讬 讞谞讬谞讗 讘谉 讙诪诇讬讗诇 讻讚驻讬专砖 讛专讘 讗讘 讘"讚 讝"诇. 
讜诇讬 谞专讗讛 讚讟注诪讗 讚专讘谞谉 讗讬 驻讟专讬 诇讗 拽砖讬讗 诇谉 讘讻讜诇讗 砖诪注转讬谉 讚讜讚讗讬 诇讗讜 诪砖讜诐 讚诇讬转 诇讛讜 诪讻诇诇 讗转讛 砖讜诪注 讗诇讗 诪砖讜诐 讚讘注讜 拽专讗 讻讚讻转讬讘 讜砖诪注讛 拽讜诇 讗诇讛 讜诇讗 砖砖诪注讛 讘专讻讛 讜诇诪讚讛 讗诇讛 诪谉 讛讻诇诇. 
讜讗住讬拽谞讗 讚讘讗讬住讜专讗 讗讬转 诇讬讛 诇专讘讬 诪讗讬专 讜讗讬 拽砖讬讗 诇讱 讛讗 讗诪专 诇讗 讞讜诇讬谉 诇讗 讗讜讻诇 诇讱 诪讜转专 讘诪住' 谞讚专讬诐. 诇讗 拽砖讬讗 讛讛讬讗 谞诪讬 讗讬住讜专讗 讚讗讬转 讘讬讛 诪诪讜谞讗 讛讜讗 讚拽讗 讗住专 讞驻爪讗 注诇讬讛 讜讻谉 讘讙讬讟讬谉 讜讘拽讬讚讜砖讬谉 讚讘注讬谞谉 转谞讗讬 讻驻讜诇 讻讚讗诪专讬谞谉 讗转拽讬谉 砖诪讜讗诇 讘讙讬讟讗 讚砖讻讬讘 诪专注 讗讬 诇讗 诪转讬 诇讗 讬讛讗 讙讟 讜讗诐 诪转讬 讬讛讗 讙讟 讜讗诐 诇讗 诪转讬 讬讛讗 讙讟 诪砖讜诐 转谞讗讬 讻驻讜诇 讗诇诪讗 讘注讬谞谉 转谞讗讬 讻驻讜诇 讘讙讬讟讬谉 讜拽讬讚讜砖讬谉 诪砖讜诐 讚讗讬住讜专讗 讚讗讬转 讘讬讛 诪诪讜谞讗 讛讜讗 讚讛讬讬谞讜 讻转讜讘讛 讜转谞讗讬讛. 
讜专讘讬谞讜 讛讙讚讜诇 专' 讬爪讞拽 讝"诇 讻转讘 讘转砖讜讘讜转讬讜 讚讻讬 讘注讬谞谉 转谞讗讬 讻驻讜诇 讛谞讬 诪讬诇讬 讘讙讬讟讬谉 讜拽讬讚讜砖讬谉 讗讘诇 讘讚讬谞讬 诪诪讜谞讜转 诇讗 讘注讬谞谉 转谞讗讬 讻驻讜诇. 讜讛砖讬讘讜 注诇讬讜 诪讝讜 讛砖诪讜注讛 讚讗住讬拽谞讗 讚讻讬 讗讬转 诇讬讛 讘讗讬住讜专讗 讗讘诇 讘诪诪讜谞讗 转谞讗讬 讻驻讜诇 讘注讬谞谉 讜讙讬讟讬谉 讜拽讬讚讜砖讬谉 诪砖讜诐 诪诪讜谞讗 讚讗讬转 讘讛讜 讛讜讗 讚讘注讬谞谉 转谞讗讬 讻驻讜诇. 
讜讗谞讬 诪砖讬讘 注诇 讛诪砖讬讘讬诐 砖讛讬讛 诇讛诐 诇讛砖讬讘 诪注讬拽' 讛讻转讜讘 讚讻讬 讻转讬讘 转谞讗讬 讘谞讬 讙讚 讜讘谞讬 专讗讜讘谉 讘诪诪讜谞讗 讛讜讗 讚讻转讬讘 讗讘诇 爪专讬讻讬谉 讛谉 诇诪讜讚注讬 讘讚讘专讬 专讘讬谞讜 讛讙讚讜诇 讝"诇 讜讻讱 讛讜讗 讚讗谞谉 诇讗 拽讬"诇 讻专讘讬 诪讗讬专 讚讘注讬 转谞讗讬 讻驻讜诇 诪砖讜诐 讚讬讞讬讚讗讛 讛讜讗 讜诇讗 住讘讬专讗 诇谉 讻讜转讬讛 讗诇讗 诪讬讛讜 讘讙讬讟讬谉 讜拽讬讚讜砖讬谉 讞讬讬砖讬谞谉 诇讚专讘讬 诪讗讬专 诇讞讜诪专讗 诇转拽谞' 砖诪讜讗诇 讘讙讬讟讬谉 讜诪讬讛讜 讜讚讗讬 专讘讬 诪讗讬专 讻讬 讗诪专讛 诇诪讬诇转讬讛 讘诪诪讜谞讗 讗讜 讘讗讬住讜专讗 讚讗讬转 讘讬讛 诪诪讜谞讗 拽讗诪专 讗讘诇 讗谞谉 诇讗 拽讬"诇 讻讜转讬讛 讗诇讗 讚讞讬讬砖讬谞谉 诇诪讬诇转讗 讘讗讬住讜专讗 讚讗讬转 讘讬讛 诪诪讜谞讗 讜诇讞讜诪专讗 讜讻讚讗诪专讬谞谉 讛转诐 讗转拽讬谉 专讘 讘讙讬讟讬谉 诪讬讜诪讗 讚谞谉 讜诇注诇诐 诇讗驻讜拽讬 诪讚专讘讬 讬讜住讬 讜讗讬讛讜 讙讜驻讗 驻住拽 讻讜讜转讬讛 讘讘讘讗 讘转专讗 讜讻讘专 讻转讘讛 专讘讬谞讜 讝"诇 讘讛诇讻讜转讬讜, 讻谉 谞"诇. 
 讜诪爪讗转讬 诇专讘 专讘讬 砖诪讜讗诇 讚讜诪专讜讙讬 讝"诇 讘驻讬专讜砖讬讜 讘驻专拽 讬砖 谞讜讞诇讬谉 讘诇砖讜谉 讛讝讛 讜讗注"讙 讚诇讙讘讬 讙讬讟讬谉 拽讬"诇 讻专讘讬 诪讗讬专 讚讘注讬 转谞讗讬 讻驻讜诇 讻讚讗诪专讬谞谉 讘驻专拽 诪讬 砖讗讞讝讜 讗转拽讬谉 砖诪讜讗诇 讻讜' 讛谞讬 诪讬诇讬 诇注谞讬谉 讙讬讟讬谉 讜拽讬讚讜砖讬谉 讛讜讗 讚讘注讬谞谉 转谞讗讬 讻驻讜诇 诇讻转讞讬诇讛 诇专讜讞讗 讚诪讬诇转讗 讚讬诇驻讬谞谉 诪转谞讗讬 讘谞讬 讙讚 讜讘谞讬 专讗讜讘谉 讜诪讬讛讜 诇讙讘讬 讚讬谞讬 诪诪讜谞讜转 诇讗 讘注讬' 转谞讗讬 讻驻讜诇 讗诇讗 讙诇讜讬讬 讚注转讗 讘注诇诪讗 讚转谞讗讬 讛讜讬 讗驻讬诇讜 讛讬讻讗 讚诇讗 驻专讬砖 讻诇讜诐 讜讗讬讻讗 诇诪讬转诇讬 讘讗讜诪讚谉 讚注转讗 讘驻讬专拽讗 讚诇注讬诇 讙讘讬 讚讬谞讬谉 讛专讘讛 讻讙讜谉 讛讻讜转讘 谞讻住讬讜 诇讗砖转讜 讜诇拽诪谉 讘驻专拽 诪讬 砖诪转 讙讘讬 砖讻讬讘 诪专注 砖讻转讘 讻诇 谞讻住讬讜 诇讗讞专讬诐 讜讙诐 诪讬 砖砖诪注 砖诪转 讘谞讜 讛讜' 讜讗转讛 讬讻讜诇 诇诇诪讜讚 砖讗祝 讚注转 专讘讬谞讜 讛讙讚讜诇 讝"诇 讻谉 讚讘讬 转拽讬谉 砖诪讜讗诇 讘讙讬讟讗 讚砖讻讬讘 诪专注 转谞讗讬 讻驻讜诇 诇专讜讞讗 讚诪讬诇转讗 讛讜讗 讚讞砖 诇讚专"诪 讜诇讞讜诪专讗 讜诇讗讜 诪砖讜诐 讚拽讬"诇 讻讜转讬讛, 讜讬驻讛 讻讬讜谉. 



诪转谞讬': 讜诪讛 讛讜讗 讞讬讬讘 注诇 讝讚讜谞讜 讗砖诐 讘讻住祝 住诇注讬诐.  讙诪专 诇讛 讘住讬驻专讗 讘讙讝讬专讛 砖讜讛 讚注专讻讱 注专讻讱 诪讛 注专讻讱 讛讗诪讜专 讘驻专砖转 诪注讬诇讜转 讗砖诐 讘讻住祝 砖拽诇讬诐 讚讻转讬讘 讘注专讻讱 讻住祝 砖拽诇讬诐 讘砖拽诇 讛拽讚砖 诇讗砖诐 讗祝 讝讛 讻谉 讜讗砖诐 转诇讜讬 谞诪讬 讙诪专 讛转诐 诪讙讝讬专讛 砖讜讛 讚注专讻讱 注专讻讱 讜讛讻讬 谞诪讬 讗讬转讗 讘驻专拽 讚诐 砖讞讬讟讛 讜讗讬讻讗 讛转诐 诪讗谉 讚诇讬转 诇讬讛 讙"砖 讜讙讘讬 讗砖诐 转诇讜讬 谞诪讬 讙诪专 诇讛 诪讚讻转讬讘 讜讗诐 谞驻砖 讜讬诇诪讚 转讞转讜谉 诪注诇讬讜谉 讜讙讘讬 讗砖诐 讙讝诇讜转 谞驻拽讗 诇讬讛 诪讝讗转 转讜专转 讛讗砖诐 转讜专讛 讗讞转 诇讻诇 讛讗砖诪讜转 诪讛 讗砖诐 诪注讬诇讜转 讘讻住祝 砖拽诇讬诐 讗祝 讗砖诐 讙讝讬诇讜转 讘讻住祝 砖拽诇讬诐 讗讘诇 讙讘讬 讗砖诐 转诇讜讬 讬砖 诇诪讬讙诪专讛 诪讛讻讗 讚讛讜讛 讗诪讬谞讗 砖诇讗 转讛讗 住驻讬拽讜 讞诪讜专 诪讜讚讗讜 讚讗诇讜 讜讚讗讜 讗砖诐 讘转 讚谞拽讗 讜住驻讬拽讜 讛讬讗讱 讗驻砖专, 讚爪专讬讱 讗砖诐 讘讻住祝 砖拽诇讬诐 诇驻讬讻讱 爪专讬讱 讬转讜专讗 讚拽专讗讬 诇诪讙诪专讛 讜讛讻讬 讗讬转讗 讘讛讚讬讗 讘驻专拽 讚诐 砖讞讬讟讛. 



专讘讬 讗诇讬注讝专 讗讜诪专 注讚 砖讬讗诪专 砖讘讜注讛 讘讗讞专讜谞讛.  驻讬' 专砖"讬 诇注讬诇 讝"诇 讗讬谉 诇讱 讘讬讚讬 讜诇讗 诇讱 讘砖讘讜注讛 讚讛砖转讗 拽讬讬诪讗 砖讘讜注讛 讗讻讜诇讛讜 讜讘讬专讜砖诇诪讬 驻讬专砖讜 讚讗祝 讘讗讞专讜谞讛 拽讗诪专 讻讙讜谉 讚讗诪专 砖讘讜注讛 诇讗 诇讱 讜诇讗 诇讱 讜诇讗 诇讱 砖讘讜注讛 讚讛讜讗讬诇 讜讗诪专 砖讘讜注讛 讬转讬专讛 讜讚讗讬 讗驻专讟讬 拽讗讬 讜诇砖讜谉 讘专讬讬转讗 讛砖谞讜讬讛 讘讙诪' 讚讬拽讗 讟驻讬 讻讚讘专讬 专砖"讬 讝"诇 讗诇讗 讚讞讝讬谞讗 讘谞讜住讞讬 讚讘专讬讬转讗 转专讬 诪转诇转讗 拽转谞讬 专讘讬 讗诇讬注讝专 讗讜诪专 诇讗 诇讱 讜诇讗 诇讱 砖讘讜注讛 讜诪砖诪注 讚讗讚专讘讬 讬讛讜讚讛 拽讗讬 讚讗诪专 砖讘讜注讛 诇讗 诇讱 讜诇讗 诇讱 讜诇讗 诇讱 讞讬讬讘 注诇 讻诇 讗讞转 讜讗讞转 讜讗诪专 诇讬讛 专讘讬 讗诇注讝专 讘讛谞讬 转专讬 注讚 砖讬讗诪专 讘讛诐 诇讗 诇讱 讜诇讗 诇讱 砖讘讜注讛.





专砖讘"讗

讙讬专住转 讛住驻专讬诐 砖诇谞讜 讜讛讬讗 讙讬专住转 专砖"讬: 讗诇讗 诇注讜诇诐 讗讬驻讜讱 讜讻讬 诇讬转 诇讬讛 讘诪讜谞讗 讘讗讬住讜专讗 讗讬转 诇讬讛 讜讚拽讗 拽砖讬讗 住讜讟讛 讜注讚讬诐 讗讬住讜专讗 讚讗讬转 讘讬讛 诪诪讜谞讗 讛讜讗. 讚讗祝 注诇 讙讘 讚注讚讬诐 讛谞砖讘注讬谉 讗讬谞讛讜 诇讗 诪驻住讚讬 诪诪讜谞讗, 诪讻诇 诪拽讜诐 讻讬讜谉 讚诪诪讜谞讗 诪转驻住讚 讘砖讘讜注转讬讛讜 讘诪诪讜谞讗 讛讜讗, 讜专讘谞谉 专' 讞谞讬谞讛 讘谉 讙诪诇讬讗诇 讛讬讗 (拽讬讚讜砖讬谉 住讗, 讗) 讗讘诇 专"讞 讝"诇 讙专讬住 诇注讜诇诐 诇讗 转讬驻讜讱 讜讻讬 诇讬转 诇讬讛 讘诪诪讜谞讗 讘讗讬住讜专讗 讗讬转 诇讬讛, 讜讚拽讗 拽砖讬讗 住讜讟讛, 讗讬住讜专讗 讚讗讬转 讘讬讛 诪诪讜谞讗 讛讜讗 驻讬专讜砖 讚注讚讬诐 讗讬住讜专讗 讙专讬讚转讗 讞砖讘讬谞谉 诇讛 诪砖讜诐 讚注讚讬诐 讛诪讜砖讘注讬谉 讗讬谞讛讜 讙讜驻讬讬讛讜 诇讗 诪驻住讚讬 诪诪讜谞讗, 讗讘诇 住讜讟讛 讚讗讬讛讬 讙讜驻讗 诪讬驻住讚讗 讻转讜讘讛 讞砖讘讬谞谉 讘诪诪讜谞讗 讜专讘谞谉 讚驻诇讬讙讬 讘诪转谞讬转讬谉 讜诇讬转 诇讛讜 诪讻诇诇 诇讗讜 讗转讛 砖讜诪注 讛谉 诇讗讜 专' 讞谞讬谞讗 讘谉 讙诪诇讬讗诇 讛讜讗, 讗诇讗 专' 讬讛讜讚讛 诇驻讬 讙讬专住转 拽爪转 讛住驻专讬诐, 讗讬 谞诪讬 讞讚 诪讛谞讱 转谞讗讬 讚讘谞讬 驻诇讜讙转讬讛 讚专"诪, 讜住讘讬专讗 诇讛讜 讚注讚讬诐 谞诪讬 讗讬住讜专讗 讚讗讬转 讘讬讛 诪诪讜谞讗 讛讜讗 讜讻诪诪讜谞讗 讚诪讬 讚注诇 注住拽讬 诪诪讜谉 讛谉 讘讗讬谉. 讜讛专诪讘"谉 讝"诇 讻转讘 讚讛讻讗 讗驻讬诇讜 转"诇 讚讛谞讬 专讘谞谉 讗讬转 诇讛讜 诪讻诇诇 诇讗讜 讗转讛 砖讜诪注 讛谉 诇讗讜 讘诇讗讜 诪讻诇诇 讛谉 驻诇讬讙讬, 讗诇讗 讚住讘讬专讗 诇讛讜 讚讻讬讜谉 讚讗诪专讛 转讜专讛 (讜讬拽专讗 讛, 讗) 讜砖诪注讛 拽讜诇 讗诇讛 诇注讜诇诐 讘注讬谞谉 讚砖诪注讬 讗诇讛 诪诪砖, 讗讘诇 诇讗 诇讗诇讛 砖讗讬谞讛 谞砖诪注转 讗诇讗 诪讘讻诇诇 诇讗讜, 讜讬驻讛 驻讬专砖. 讜讗"转 讛讬讻讬 拽讗诪专讬谞谉 讛讻讗 讚专' 诪讗讬专 讘讗讬住讜专 讗讬转 诇讬讛, 讜讛讗 讗诪专讬谞谉 讘谞讚专讬诐 (讬讗, 讗; 讬讙, 讘) 讘诇讗 讞讜诇讬谉 诇讗 讗讜讻诇 诇讱 讚专' 诪讗讬专 诇讬转 诇讬讛 诪讻诇诇 诇讗讜 讗转讛 砖讜诪注 讛谉, 诇讗 讛讬讗 讚讛转诐 谞诪讬 讗讬住讜专讗 讚讗讬转 讘讬讛 诪诪讜谞讗 讛讜讗 讚讛讗 讗住专 讞驻爪讗 注诇讬讛, 讜讻谉 谞诪讬 讘讙讬讟讬谉 讜拽讬讚讜砖讬谉 讗讬转 讘讛讜 诪诪讜谞讗 讚讛讬讬谞讜 讻转讜讘讛 讜转谞讗讬 讻转讜讘讛, 讜诪"讛 讗转拽讬谉 砖诪讜讗诇 讘讙讬讟讗 (讙讬讟讬谉 注讛, 讘) 讚砖诪' 讗诐 诪转讬 讜讗诐 诇讗 诪转讬, 讜讛专讬讗"祝 讝"诇 砖讛砖讬讘 讘转砖讜讘讛 (住讬' 诇讗) 讚讻讬 讘注讬 转谞讗讬 讻驻讜诇 讛谞讬 诪讬诇讬 讘讙讬讟讬谉 讜拽讬讚讜砖讬谉, 讗讘诇 讘讚讬谞讬 诪诪讜谞讜转 诇讗 讘注讬, 讜讛拽砖讜 讗讞专讬诐 注诇讬讜 讚讗讚专讘讛 注讬拽专 转谞讗讬 讘谞讬 讙讚 讜讘谞讬 专讗讜讘谉 讚诪讬谞讬讛 讬诇讬祝 专' 诪讗讬专 讘诪诪讜谉 讛讜讗 讜诇讗 讘讗讬住讜专讗, 讜讛讻讬 谞诪讬 讗驻讬诇讜 专"诪 诪讜讚讛 讘讗讬住讜专讗 讜讻讬 诇讬转 诇讬讛 讘诪诪讜谞讗 讛讜讗 讚诇讬转 诇讬讛讜诇讗讜 拽讜砖讬讗 讛讬讗 诇驻讬 砖讛专讘 诇讬转 诇讬讛 讻专"诪 讻诇诇 讗驻讬诇讜 讘诪诪讜谉, 讗诇讗 讚讘讙讬讟讬谉 讜拽讬讚讜砖讬谉 讞讜砖砖 砖诪讗 讬讘讗 讘"讚 讜讬住讘讜专 讻专' 诪讗讬专 讜讬驻住讜诇 讛讙讟, 讜诪砖讜诐 讞砖砖讗 讝讜 讛讜讗 讚讗转拽讬谉 砖诪讜讗诇 讗诐 诪转讬 讗诐 诇讗 诪转讬 讜讻讚讞砖砖 专讘 谞诪讬 (讘讙讬讟讬谉 驻讛, 讘) 讚讗转拽讬谉 讘讙讬讟讬 诪讬讜诪讗 讚谞谉 讜诇注讜诇诐 讜诇讗驻讜拽讬 诪讚专' 讬讜住讬 讚讗诪专 讝诪谞讜 砖诇 砖讟专 诪讜讻讬讞 注诇讬讜, 讜诇讗 诇讗驻讜拽讬 诪讬谞讬讛 诪诪砖 诇讜诪专 讚诇讬转 讛诇讻转讗 讻讜转讬讛, 讚讛讗 讗讬讛讜 讙讜驻讬讛 讚驻住拽 讻讜转讬讛 讘驻' 讬砖 谞讜讞诇讬谉 (讘"讘 拽诇讜, 讗) 讙诪' 讛讻讜转讘 谞讻住讬讜 诇讘谞讜 诇讗讞专 诪讜转讜, 讗诇讗 诇讞讜砖 砖诇讗 讬讘讗 讛讚讘专 诇讬讚讬 拽诇拽讜诇, 讜讗祝 讻谉 讻转讘 专讘谞讜 砖诪讜讗诇 讝"诇 砖诐 讘驻专拽 讬砖 谞讜讞诇讬谉, 讜砖诐 讻转讘转讬讛 讘住讬注转讗 讚砖诪讬讗.


 诪转谞讬': 讜讞讬讬讘 注诇 讝讚讜谉 讛砖讘讜注讛. 讚讬诇驻讬谞谉 诪砖讘讜注转 讛注讚讜转 讘讙讝讬专讛 砖讜讛 讚转讞讟讗 转讞讟讗 讻讚讗讬转讗 诇注讬诇 讘驻专拽 砖讘讜注转 讛注讚讜转 (砖讘讜注讜转 诇讚, 讗), 讜讗诪专讬谞谉 讛讻讬 讘讛讚讬讗  讘驻专拽 讗专讘注 诪讞讜住专讬 讻驻专讛 (讻专讬转讜转 讟, 讗).


 讜讗讬谞讜 讞讬讬讘 注诇 砖讙讙转讜. 讚讗谞讜住 讛讜讗.


 讜诪讛讜 讞讬讬讘 注诇 讝讚讜谞讜 讗砖诐 讘讻住祝 砖拽诇讬诐. 讚讬诇驻讬谞谉 诪诪注讬诇讛 讘讙讝讬专讛 砖讜讛 注专讻讱 注专讻讱.





专讬讟讘"讗

讗诇讗 诪注转讛 砖转讜讬讬 讬讬谉 讜讻讜' 驻讬' 讚谞驻拽讗 诇谉 砖讛谉 讘诪讬转讛 诪讚讻转讬讘 讬讬谉 讜砖讻专 讗诇 转砖转 讜诇讗 转诪讜转讬 讛讗 讗诐 转砖转讬 转诪讜转讬 讜驻专讜注讬 专讗砖 讬诇驻讬 诪砖转讜讬讬 讬讬谉 诪讚讗讬转拽砖 讘讚讘专讬 讬讞讝拽讗诇 讜驻专注 诇讗 讬砖诇讞讜 讜讬讬谉 诇讗 讬砖转讜:



讛"讙 (讜讛转谞谉) [讜讛转谞讬讗] 讗诇讜 砖讘诪讬转' 讚诇讗 讗砖讻讞谉 诪转谞讬' 讘砖讜诐 讚讜讻转讗 讜讗"转 讗"讻 诪谞"诇 讚诪讜讚讛 讘讛 专"诪 讻讬讜谉 讚诇讗讜 住转诐 诪转谞讬' 讛讬讗 讜讬"诇 讚拽讬"诇 讚讛讛讬讗 讚"讛 讛讬讗 讜诇讛讻讬 讗住拽讬谞谉 诪讬谞讛 转讬讜讘转讗 诇专讘 砖砖转 驻' 讛谞讞谞拽讬谉. 讛"讙 讗诇讗 诇注讜诇诐 诇讗 转讬驻讜讱 讜讗讬住讜专讗 诇讬转 诇讬讛 讜砖讗谞讬 住讜讟讛 讚讗讬住讜专讗 讚讗讬转 讘讬讛 诪诪讜谞讗 驻讬' 诪砖讜诐 讻转讜讘讛 讜转谞讗讬 讻转讜讘讛 讜讛讬讬谞讜 讟注诪讗 谞诪讬 讚讘注讬 专"诪 讘讙讬讟讬谉 讜拽讬讚讜砖讬谉 转谞讗讬 讻驻讜诇 讜讘拽讜谞诪讜转 谞诪讬 讛讗 讗讬讻讗 讛驻住讚 诪诪讜谉 讚诪讬转住专 讘讛讛讜讗 拽讜谞诐 讜讗"转 注讚讜转 谞诪讬 讚诪转谞讬' 讬砖 讘讜 诪诪讜谉 讜讬"诇 讚讻讬讜谉 讚讗讬谉 讛诪诪讜谉 诇注讚讬诐 讛谞砖讘注讬诐 诇讗 讞砖讬讘 讗诇讗 讗讬住讜专讗 讘诇讗 诪诪讜谞讗 讻讱 驻讬' 讙讬' 讝讜 讗讘诇 专砖"讬 讝"诇 讛拽砖讛 讚讗"讻 转讬拽砖讬 讗讚专讘谞谉 诪诪转谞讬' 讗诪转谞讬' 讚砖转讜讬讬 讬讬谉 讜驻专讜注讬 专讗砖 讚讗诇讜 讘诪转谞讬' 驻讟专讬 专讘谞谉 讜讗注"讙 讚讛讜讬 讗讬住讜专讗 讜诇讗 诪诪讜谞讗 讜讻谉 讻转讘 专讘讬' 讬讛讜讚讗讬 讙讗讜谉 讝"诇 诇讗 诪讬转诪专 诇讗 转讬驻讜讱 诪砖讜诐 讚拽砖讬讬讗 砖转讜讬讬 讬讬谉 讜驻专讜注讬 专讗砖 诇专讘谞谉 讜谞专讗讛 砖讗讬谉 诇诪讞讜拽 讛讙讬' 讘讻讱 砖讛专讬 讬"诇 讚专讘谞谉 讚讛讻讗 讘砖讬讟转 专"诪 讛诐 讚讘注讜 转谞讗讬 讻驻讜诇 讘诪诪讜谞讗 讗讜 讘讗讬住讜专讗 讚讗讬转 讘讬讛 诪诪讜谞讗 诪讬讛转 讜住"诇 讚注讚讜转 谞诪讬 讗讬住讜专讗 讚讗讬转 讘讬讛 诪诪讜谞讗 讛讜讗 讻讬讜谉 砖注诇 转讘讬注转 诪诪讜谉 讛讬讗 讘讗讛 诇砖讘讜注讛 讗注"驻 砖讗讬谞讛 诪诪讜谉 讗讘诇 讘砖转讜讬讬 讬讬谉 讚诇讬讻讗 诪诪讜谞讗 讘讗讛 诇砖讘讜注讛 讜讗注"驻 砖讗讬谉 讛诪诪讜谉 诇注讚讬诐 讗讘诇 讘砖转讜讬讬 讬讬谉 讚诇讬讻讗 诪诪讜谞讗 讻诇诇 诪讜讚讜 讜专砖"讬 讝"诇 讙专住 讜讻谉 讛讙讗讜谞讬诐 讝"诇 诇注讜诇诐 讗讬驻讜讱 讜讻讬 诇讬转 诇讬讛 诇专"诪 讘诪诪讜谞讗 讗讘诇 讘讗讬住讜专讗 讚诇讬转 诇讬讛 诪诪讜谞讗 讗讬转 诇讬讛 讜砖讗谞讬 住讜讟讛 讜注讚讬诐 讚讗讬住讜专讗 讚讗讬转 讘讬讛 诪诪讜谞讗 讛讜讗 注"讻 驻讬' 讜专讘谞谉 讚诪讞讬讬讘讬 讘诪转谞讬' 诪砖讜诐 讚住"诇 讚讗驻讬' 讘诪诪讜谞讗 诪诪砖 诇讗 讘注讬 转谞讗讬 讻驻讜诇 讜讻专"讞 讘"讙 讚讛转诐 讜讗讬谉 爪讜专讱 诇诪讞讜拽 讛讙讬' 诇驻讬 诪讛 砖讻转讘转讬 讜诇注谞讬谉 驻住拽 讛讬讗 讜讚讗讬 诇讬转 诇讬讛 讛诇讻转讗 讻专"诪 讗驻讬诇讜 讘诪诪讜谞讗 讜讻"砖 讘讗讬住讜专讗 讚诇讬转 讘讬讛 诪诪讜谞讗 讜讛讗 讚讗转拽讬谉 专讘 讘讙讬讟讗 讚砖"诪 转谞讗讬 讻驻讜诇 讗诐 诪转讬 讜讗诐 诇讗 诪转讬 诇专讜讜讞讗 讚诪讬诇转讗 转拽讬谉 诇讞讜砖 诇讚讘专讬 专"诪 诇讻转讞诇讛 讘讚讘专 砖讘注专讜讛 讜讻讚讻转讬讘谞讗 讘讚讜讻转讗 讘住"讚 讜讝"砖 专讘讬' 讗诇驻讗住讬 讝"诇 讘转砖讜讘讜转讬讜 讚讻讬 讘注讬谞谉 转谞讗讬 讻驻讜诇 讛"诪 讘讙讬讟讬谉 讜拽讬讚讜砖讬谉 讗讘诇 讘讚讬谞讬 诪诪讜谞讜转 诇讗 讘注讬谞谉 讜讻讜讜谞转讜 诇诪"砖 讚讘诪诪讜谞讗 诇讗 讞讬讬砖讬谞谉 诇讚专"诪 讜讗祝 注诇 讙讘 讚注讬拽专 专讗讬讬转讜 诪转谞讗讬 讘谞讬 讙讚 讗讘诇 讘讙讬讟讬谉 讜拽讬讚讜砖讬谉 讞讜砖砖讬谉 诇讚讘专讬讜 讜讻谉 转讬' 讚讘专讬讜 讛专诪讘"谉 讝"诇 讜讻注谞讬谉 讛讛讜讗 讻转讘 专讘讬谞讜 砖诪讜讗诇 讘驻专拽 讬砖 谞讜讞诇讬谉:



驻专拽 讞诪讬砖讬 
砖讘讜注转 讛驻拽讚讜谉 谞讜讛讙转 讜讻讜' 讻讜诇讛 诪转谞讬' 诪讬驻专砖讗 诪诪讗讬 讚讻转讬讘谞讗 讘驻专拽讬谉 讚诇注讬诇 讜讛讗 讚拽转谞讬 住讬驻讗 讜诪讛讜 讞讬讬讘 注诇 讝讚讜谞讜 讗砖诐 讘讻住祝 砖拽诇讬诐 讘住驻专讗 讙诪专 诇讛 讘讙"砖 讚注专讻讱 注专讻讱 诪讗砖诐 诪注讬诇讜转 讚讻转讬讘 讘讛 讻住祝 砖拽诇讬诐 讘砖拽诇 讛拽讚砖 诇讗砖诐 讜讛转诐 谞诪讬 讗讬讻讗 诪讗谉 讚讙诪专 讻谉 讘讙"砖 诇讗砖诐 转诇讜讬 讚注诇诪讗 讚讗注"讙 讚讜讚讗讬 讞讟讗转 讘转 讚谞拽讗 住驻讬拽讜 讻住祝 砖拽诇讬诐 讜讛讞诪讬专 讛讻转讜讘 讘住驻讬拽讜 讬讜转专 诪讜讚讗讬 讻讚讬 砖讬砖诪专 讗讚诐 讘讛诐 讜讛转诐 讗讬讻讗 诪讗谉 讚诇讗 讙诪专 讙"砖 讜讗讬谉 讗讚诐 讚谉 讙"砖 诪注爪诪讜 讜诪讬讬转讬 诇讛 诇讗砖诐 砖诇 驻拽讚讜谉 砖讛讜讗 讻住祝 砖拽诇讬诐 讘讗砖诐 砖诇 诪注讬诇讜转 诪讚讻转讬讘 讜讝讗转 转讜专转 讛讗砖诐 转讜专讛 讗讞转 诇讻诇 讛讗砖诪讜转 讜诪讬讛讜 诇讗 诪讬讬转讬 讗砖诐 转诇讜讬 诪讛转诐 讚讗讬讻讗 诇诪讬诪' 讚砖讗谞讬 讗砖诐 转诇讜讬 砖诇讗 讬讛讗 住驻讬拽讜 讞诪讜专 诪谉 讜讚讗讜 讜讗讬谉 转讜专讛 讛讗砖诐 讘讗 讗诇讗 诇讻诇 讗砖诪讜转 讜讚讗讬谉 讜诪讬讬转讬 讗砖诐 转诇讜讬 诪讚讻转讬讘 讘讬讛 讜讗诐 谞驻砖 讜讬诇诪讚 转讞转讜谉 诪谉 讛注诇讬讜谉 讜讛讻讬 讗讬转讗 讘讛讚讬讗 讘讻专讬转讜转 驻' 讚诐 砖讞讬讟讛 讜讻谉 讻转讘 专讘讬谞讜 讛专诪讘"诐 讝"诇 讻讗谉:





讛诪讗讬专讬

砖转讜讬讬 讬讬谉 讜驻专讜注讬 专讗砖 砖谞讻谞住讜 讘诪拽讚砖 讛专讬 讛谉 讘诪讬转讛 讘讬讚讬 砖诪讬诐 讜诇注谞讬谉 注讘讜讚转诐 诪讬讛讗 讗诐 注讘讚讜 讘砖转讜讬讬 讬讬谉 讞诇诇讜 讜讘驻专讜注讬 讛专讗砖 诇讗 讞诇诇讜 讜讻讘专 讘讬讗专谞讜 注谞讬谉 讝讛 讘砖谞讬 砖诇 住谞讛讚专讬谉 讻"讘 讘':



讜谞砖诇诐 讛驻专拽 转讛诇讛 诇讗诇:



砖讘讜注转 讛驻拽讚讜谉 讜讻讜' 讻讘专 讘讬讗专谞讜 讘专讗砖 讛诪住讻转讗 砖砖讘讜注转 讛驻拽讚讜谉 讛讬讗 讛专讘讬注讬转 砖讘讗专讘注转 诪讬谞讬 讛砖讘讜注讜转 讜注谞讬谞讛 讛讜讗 砖讻诇 砖讬砖 诇讞讘专讜 转讘讬注转 诪诪讜谉 注诇讬讜 讘讗讬讝讛 爪讚 讜讻驻专 讘讜 讜谞砖讘注 讜讗讞"讻 讛讜讚讛 砖讚讬谞讜 诇砖诇诐 拽专谉 讜讞讜诪砖 讜诇讛讘讬讗 讗砖诐 讙讝讬诇讜转 讛讗诪讜专 讘住讚专 讜讬拽专讗 讘驻专砖转 讜讻讞砖 讘注诪讬转讜 讜讻谉 讘讬讗专谞讜 砖讻诇 砖讘讜注讜转 砖讛讚讬讬谞讬谉 诪砖讘讬注讬谉 注诇 拽爪转 讛讻驻讬专讜转 讛诐 诪讻诇诇 砖讘讜注讛 讝讜 讜讬讬讞讚谞讜 注诇 注谞讬谞讬 砖讘讜注讛 讝讜 砖讛讬讗 讛讞诇拽 讛讞诪砖讬 砖讘诪住讻转讗 讜砖讻诇 讗诇讜 讛驻专拽讬诐 讛讘讗讬诐 讛诐 诪注谞讬谞讬 讞诇拽 讝讛 讜讗诪谞诐 讝讛 讛驻专拽 讘讗 诇讘讗专 注谞讬谞讬 砖讘讜注转 讛驻拽讚讜谉 诇讘讚 诪讘诇讬 砖讬砖讙讬讞 诇诪讛 砖讛讚讬讬谞讬谉 诪砖讘讬注讬谉 讻诇诇 讜注诇 讝讛 讛爪讚 讬讞诇拽讜 注谞讬谞讬 讛驻专拽 诇砖诇砖讛 讞诇拽讬诐 讛专讗砖讜谉 讘诪讬 谞讜讛讙转 砖讘讜注讛 讝讜 讜注诇 讗讬讝讛 爪讚 讞讬讬讘 讘讛 讜诪讛讜 讞讬讬讘 讘讛 讛砖谞讬 讘转讻讜谞转 讛砖讘讜注讛 讛讬讗讱 讛讬讗 讜注诇 讗讬讝讛 爪讚 讞讬讬讘 注诇讬讛 拽专讘谉 讗讞讚 诇讘讚 讜注诇 讗讬讝讛 爪讚 讞讬讬讘 注诇讬讛 讻诪讛 拽专讘谞讜转 讛砖诇讬砖讬 讘讗讬讝讛 诪诪讜谉 讬转讞讬讬讘 讘讚讬谉 砖讘讜注转 讛驻拽讚讜谉 讜讘讗讬讝讛 诪诪讜谉 讗讬谞讜 讘讚讬谉 讝讛 讝讛 砖专砖 讛驻专拽 讚专讱 讻诇诇 讗诇讗 砖讬转讙诇讙诇讜 讘讜 讚讘专讬诐 砖诇讗 诪谉 讛讻讜谞讛 讻诪讜 砖讬转讘讗专:



讜讛诪砖谞讛 讛专讗砖讜谞讛 诪诪谞讜 转讬讜讞讚 诇讘讗专 讛讞诇拽 讛专讗砖讜谉 讜讛讜讗 砖讗诪专 砖讘讜注转 讛驻拽讚讜谉 谞讜讛讙转 讘讗谞砖讬' 讜讘谞砖讬诐 讘专讞讜拽讬诐 讜讘拽专讜讘讬诐 讘讻砖专讬诐 讜讘驻住讜诇讬诐 讘驻谞讬 讘讬转 讚讬谉 讜砖诇讗 讘驻谞讬 讘讬转 讚讬谉 诪驻讬 注爪诪讜 讜诪驻讬 讗讞专讬诐 讗讬谞讜 讞讬讬讘 注讚 砖讬讻驻讜专 讘讜 讘讘讬转 讚讬谉 讚讘专讬 专' 诪讗讬专 讜讞讻"讗 讘讬谉 诪驻讬 注爪诪讜 讘讬谉 诪驻讬 讗讞专讬诐 讻讬讜谉 砖讻驻专 讘讜 讞讬讬讘 讜讞讬讬讘 注诇 讝讚讜谉 砖讘讜注讛 讜注诇 砖讙讙转讛 注诐 讝讚讜谉 讛驻拽讚讜谉 讜讗讬谞讜 讞讬讬讘 注诇 砖讙讙转讜 讜诪讛 讛讜讗 讞讬讬讘 注诇 讝讚讜谞讜 讗砖诐 讘讻住祝 砖拽诇讬诐 讗诪专 讛专"诐 驻讬' 砖讙讙转讛 注诇 讛讚专讱 砖谞转讘讗专 讘砖讘讜注转 讛注讚讜转 讜讛讜讗 砖讬讚注 砖讛砖讘讜注讛 讗住讜专讛 讜诇讗 讬讚注 砖讞讬讬讘 注诇讬讛 拽专讘谉 讜砖讙讙转 讛驻拽讚讜谉 诪讘讜讗专 讜讛讜讗 砖诇讗 谞讝讻专 砖讬砖 诇讜 讗爪诇讜 讛驻拽讚讜谉 讜讗诪专讛 转讜专讛 讜讻讞砖 讘注诪讬转讜 诪讜专讛 砖讛讜讗 讬讜讚注 讘驻拽讚讜谉 讘砖注转 讛砖讘讜注讛 讜讛诇讻讛 讻讞讻诪讬诐:



讗诪专 讛诪讗讬专讬 砖讘讜注转 讛驻拽讚讜谉 砖谞讗诪专 注诇讬讛 讘驻专砖转 讜讬拽专讗 砖讻诇 砖讗讚诐 转讜讘注 诇讞讘专讜 诪诪讜谉 讜讻驻专 讘讜 讜谞砖讘注 讜讗讞"讻 讛讜讚讛 砖诪砖诇诐 拽专谉 讜讞讜诪砖 诇讘注诇讬诐 讜诪讘讬讗 讗砖诐 讘讻住祝 砖拽诇讬诐 讻讚讻转讬' 讘注专讻讱 讻住祝 砖拽诇讬诐 谞讜讛讙转 讘讗谞砖讬诐 讜讘谞砖讬诐 讘专讞讜拽讬诐 讜讘拽专讜讘讬诐 讘讻砖专讬诐 讜讘驻住讜诇讬诐 讜诪驻谞讬 砖谞转诪注讟讜 拽爪转谉 讘砖讘讜注转 讛注讚讜转 诇住讘讛 砖讻讘专 讛讝讻专谞讜 诇' 讗' 谞讙专专 讗讞专讬讛 诇讜诪专 讘讝讜 砖谞讜讛讙转 讘讻诇谉 讜讻谉 讗诪专 砖讛讬讗 谞讜讛讙转 讘讬谉 讘驻谞讬 讘讬转 讚讬谉 讘讬谉 砖诇讗 讘驻谞讬 讘讬转 讚讬谉 讘讬谉 诪驻讬 注爪诪讜 讻讙讜谉 砖谞砖讘注 讛讜讗 讘讬谉 诪驻讬 讗讞专讬诐 讻讙讜谉 砖讛砖讘讬注讜 讛转讜讘注 讜讗注"驻 砖诇讗 注谞讛 讗诪谉 讜讻谉 讛讚讬谉 讗诐 讛砖讘讬注讜讛讜 讘讬转 讚讬谉 讜讗讞"讻 讛讜讚讛 讜讻谉 讗讬谉 爪专讬讱 砖转讛讗 讛讻驻讬专讛 讘讘讬转 讚讬谉 诇讚注转 讞讻诪讬诐 砖讛诇讻讛 讻诪讜转诐 讜讛诐 讚讜专砖讬诐 讘讝讜 讚讜谉 诪讬谞讛 讜讗讜拽讬 讘讗转专讛 讻诪讜 砖讘讬讗专谞讜 讘驻专拽 注讚讜转 谞诪爪讗 讘讬谉 砖谞砖讘注 讘讬谉 砖讛讜砖讘注 讘讬谉 砖拽讘诇 讘讬谉 砖诇讗 拽讘诇 讻诇 砖讻驻专 讗讞专 讛砖讘讜注讛 讘讗讬讝讛 诪拽讜诐 砖转讛讗 讛砖讘讜注讛 讗讜 讛讻驻讬专讛 讞讬讬讘 讻讚讬谉 砖讘讜注转 讛驻拽讚讜谉 讜讗驻讬' 谞砖讘注 讘诇讗 转讜讘注 讻讙讜谉 砖专讗讛讜 专抓 讗讞专讬讜 讜讗诪' 诇讜 诪讛 讗转讛 讘讗 讗讞专讬 砖讘讜注讛 砖讗讬谉 诇讱 讘讬讚讬 讜讻讬讜爪讗 讘讝讛 讘讬谉 砖谞砖讘注 诇讘注诇 讛诪诪讜谉 讘讬谉 诇讘讗 讘讛专砖讗转讜 讻诪讜 砖讘讬讗专谞讜 讘注讚讜转 诇"讗 讘' 讜讞讬讬讘 注诇 讝讚讜谉 砖讘讜注讛 讜注诇 砖讙讙转讛 注诐 讝讚讜谉 讛驻拽讚讜谉 讜驻讬' 讝讚讜谉 讛砖讘讜注讛 砖讛讜讗 诪讝讬讚 讘讻诇 专"诇 砖讬讜讚注 砖讛驻拽讚讜谉 讘讬讚讜 讜砖讛砖讘讜注讛 讗住讜专讛 注讚 砖讬转讞讬讬讘 注诇讬讛 拽专讘谉 诪驻谞讬 砖砖讘讜注转 讛驻拽讚讜谉 诇讗 谞讗诪专 讘讛 讜谞注诇诐 讜谞注砖讛 讘讛 诪讝讬讚 讻砖讜讙讙 诇注谞讬谉 拽专讘谉 讜讘讬讗讜专 砖讙讙转讛 注诐 讝讚讜谉 讛驻拽讚讜谉 砖讬讜讚注 砖讛驻拽讚讜谉 讘讬讚讜 讜讻谉 砖讛砖讘讜注讛 讗住讜专讛 讗诇讗 砖讗讬谞讜 讬讜讚注 砖讛讜讗 讞讬讬讘 注诇讬讛 拽专讘谉 讜讗讬谞讜 讞讬讬讘 注诇 砖讙讙转讜 专"诇 讗诐 砖讙讙 讘驻拽讚讜谉 讜讛讜讗 砖讗讬谞讜 讝讜讻专 讛驻拽讚讜谉 讜砖讜讙讙 讘注拽专 讛砖讘讜注讛 专"诇 砖讗讬谞讜 讬讜讚注 砖讛砖讘讜注讛 诇砖拽专 讘诪诪讜谉 讗住讜专讛 讛专讬 讝讛 讗谞讜住 讜驻讟讜专 诪讻诇讜诐 讜诪讛讜 讞讬讬讘 注诇 讝讚讜谞讛 讗砖诐 讘讻住祝 砖拽诇讬' 讻诪讜 砖讘讬讗专谞讜:



讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讗专谞讜讛 讛诇讻讛 驻住讜拽讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:





专"讬 诪讬讙讗砖

诪转谞讬' 砖讘讜注转 讛驻拽讚讜谉 谞讜讛讙 讘讗谞砖讬诐 讜讘谞砖讬诐 讜讻讜' 讻讘专 拽讚诪谞讜 讘驻专拽 砖讘讜注转 讛注讚讜转 砖讘驻谞讬 讘讬转 讚讬谉 诇讗 讛爪专讬讱 讛讻转讜讘 讗诇讗 讘砖讘讜注转 讛注讚讜转 讚讻转讬讘 讗诐 诇讜讗 讬讙讬讚 讜谞砖讗 注讜谞讜 诇讗 讗诪专转讬 讗诇讗 讘诪拽讜诐 砖讗讬诇讜 诪讙讬讚 诪转讞讬讬讘 讝讛 诪诪讜谉 讗讘诇 砖讘讜注转 讛驻拽讚讜谉 讚讛讻讬 诇讗 砖谞讗 讘驻谞讬 讘讬转 讚讬谉 讜诇讗 砖谞讗 砖诇讗 讘驻谞讬 讘讬转 讚讬谉 诪转讞讬讬讘 讜砖诪讜砖讘注 诪驻讬 讗讞专讬诐 讘砖讘讜注转 讛注讚讜转 讛讜讗 砖诪爪讬谞讜 砖诪转讞讬讬讘 讚讻转讬讘 讘讬讛 讜砖诪注讛 拽讜诇 讗诇讛 讗讘诇 讘砖讘讜注转 讛驻拽讚讜谉 诇讗 讗砖讻讞谉 讘讬讛 讘讛讚讬讗 诪讜砖讘注 诪驻讬 讗讞专讬诐 讚讛讗 诇讗 讻转讬讘 讘讬讛 讜砖诪注讛 拽讜诇 讗诇讛 诪讬讛讜 讬诇驻讬谞谉 讘讙"砖 诇砖讘讜注转 讛驻拽讚讜谉 讚诪讜砖讘注 诪驻讬 讗讞专讬诐 讞讬讬讘 诪砖讘讜注转 注讚讜转 讜讘讛讗 驻诇讬讙讬 专"诪 讜专讘谞谉 专"诪 住讘专 讚讜谉 诪讬谞讛 讜诪讬谞' 诪讛 砖讘讜注转 讛注讚讜转 讘驻谞讬 讘"讚 讛讜讗 诪讬讞讬讬讘 砖诇讗 讘驻谞讬 讘讬转 讚讬谉 驻讟讜专 讗祝 诪讜砖讘注 诪驻讬 讗讞专讬诐 讚驻拽讚讜谉 讚讬诇驻讬谞谉 诇讛 诪砖讘讜注转 注讚讜转 讘驻谞讬 讘讬转 讚讬谉 讞讬讬讘 砖诇讗 讘驻谞讬 讘"讚 驻讟讜专 讗讘诇 诪讜砖讘注 诪驻讬 注爪诪讜 讚砖讘讜注转 讛驻拽讚讜谉 讻讬讜谉 讚讘讛讚讬讗 讻转讬讘 讘讬讛 讜诇讗 讬诇驻讬谞谉 诇讛 诪砖讘讜注转 讛注讚讜转 讻讚拽讬讬诪讛 拽讬讬诪讛 讘讬谉 讘驻谞讬 讘讬转 讚讬谉 讘讬谉 砖诇讗 讘驻谞讬 讘讬转 讚讬谉 讜讛讬讬谞讜 讚拽转谞讬 讘诪转谞讬' 讘砖讘讜注转 讛驻拽讚讜谉 讘驻谞讬 讘讬转 讚讬谉 讜砖诇讗 讘驻谞讬 讘讬转 讚讬谉 诪驻讬 注爪诪讜 讜诪驻讬 讗讞专讬诐 讻诇讜诪专 诪驻讬 讗讞专讬诐 讗讬谞讜 讞讬讬讘 注讚 砖讬讻驻专 讘讜 讘讘讬转 讚讬谉 讚讘专讬 专"诪 讜专讘谞谉 住讘专讬 讚讜谉 诪讬谞讛 讜讗讜拽讬 讘讗转专讗 诪讛 砖讘讜注转 讛注讚讜转 诪讜砖讘注 诪驻讬 讗讞专讬诐 讞讬讬讘 讗祝 砖讘讜注转 讛驻拽讚讜谉 诪讜砖讘注 诪驻讬 讗讞专讬诐 讞讬讬讘 讜讗讜拽讬 讘讗转专讗 诪讛 诪讜砖讘注 诪驻讬 注爪诪讜 讚砖讘讜注转 讛驻拽讚讜谉 讙讜驻讬讛 讘讬谉 讘驻谞讬 讘讬转 讚讬谉 讘讬谉 砖诇讗 讘驻谞讬 讘讬转 讚讬谉 讞讬讬讘 讗祝 诪讜砖讘注 诪驻讬 讗讞专讬诐 讚讬谞讬讛 讘讬谉 讘驻谞讬 讘讬转 讚讬谉 讘讬谉 砖诇讗 讘驻谞讬 讘讬转 讚讬谉 讞讬讬讘 讜讛讬讬谞讜 讚拽转谞讬 讜讞讻诪讬诐 讗讜诪专讬诐 讘讬谉 诪驻讬 注爪诪讜 讘讬谉 诪驻讬 讗讞专讬诐 讻讬讜谉 讚讻驻专 讘讜 讞讬讬讘 讻诇讜诪专 讻讬讜谉 砖讻驻专 讘讜 讘讬谉 讘驻谞讬 讘讬转 讚讬谉 讘讬谉 砖诇讗 讘驻谞讬 讘讬转 讚讬谉 讞讬讬讘 讜讻讜'.



驻讬住拽讗 讜讞讬讬讘 注诇 讝讚讜谉 砖讘讜注讛 讜注诇 砖讙讙转讛 注诐 讝讚讜谉 讛驻拽讚讜谉 驻讬' 讻诇讜诪专 讞讬讬讘 注诇 讝讚讜谉 砖讘讜注讛 注诐 讝讚讜谉 讛驻拽讚讜谉 驻讬' 讚讛讗 诇讗 讻转讬讘 讘讬讛 讜谞注诇诐 讛讬诇讻讱 讗驻讬诇讜 诪讝讬讚 谞诪讬 讞讬讬讘 讘拽专讘谉 讗"谞 砖讙讙转 讛砖讘讜注讛 注诐 讝讚讜谉 讛驻拽讚讜谉 讻讙讜谉 砖讗"诇 讬讜讚注 讗谞讬 讘驻拽讚讜谉 砖讛讜讗 讗爪诇讬 讜讻讘专 驻讬专砖转讬 砖讙讙' 砖讘讜注' 注诐 讝讚讜谉 讛注讚' 讻讙讜谉 讚讗诪' 讬讜讚注 讗谞讬 砖砖讘讜注' 讝讜 讗住讜专讛 讗讘诇 讗讬谞讬 讬讜讚注 讗诐 讞讬讬讘讬谉 注诇讬讛 拽专讘谉 讗诐 诇讗讜 讜讛讻讬谉 谞诪讬 诪讬驻专砖' 砖讙讙转 砖讘讜注' 注诐 讝讚讜谉 驻拽讚讜谉 讗讘诇 讗讬谞讜 讞讬讬讘 注诇 砖讙讙转讛 讻诇讜诪专 讗讬谞讜 讞讬讬讘 注诇 砖讘讜注' 讛驻拽讚讜谉 诇驻讬 砖讛讜讗 讗谞讜住 讻讚专讘 讛讜谞讗 讜讻讘专 驻专讬砖谞讗 诇讛 诇注讬诇.



专讘 讗讞讗 讘专 讛讜谞讗 讜专讘 砖诪讜讗诇 讘专 讘专 讞谞讛 转讗谞讜 砖讘讜注讜' 讘讬 专讘讛 驻讙注 讘讛讜 专讘 讻讛谞讗 讗诪专 诇讛讜 讛讝讬讚 讘砖讘讜注转 讛驻拽讚讜谉 讜讛转专讜 讘讬讛 诪讛讜 讻讬讜谉 讚讞讚讜砖 讛讜讗 讚讘讻诇 讛转讜专讛 诇讗 讗砖讻讞谉 诪讝讬讚 讚诪讬讬转讬 拽专讘谉 讜讛讻讗 诪讬讬转讬 讗注"讙 讚讗转专讜 讘讬讛 拽专讘谉 诪讬讬转讬 诪讬诇拽讗 诇讗 诇拽讬 讗讜 讚讬诇诪讗 讛谞讬 诪讬诇讬 讛讬讻讗 讚诇讗 讗转专讜 讘讬讛 讛讜讗 讚诪讬讬转讬 拽专讘谉 讚讻讬讜谉 讚诇讗 诪讬讞讬讬讘 诪诇拽讜转 诪讬讬转讬 拽专讘谉 讗讘诇 讛讬讻讗 讚讗转专讜 讘讬讛 讻讬讜谉 讚诪讞讬讬讘 诪诇拽讜转 诇讗 诪讬讬转讬 拽专讘谉 讗讜 讚讬诇诪讗 讛讬讻讗 讚讗转专讜 讘讬讛 讛讗 讜讛讗 注讘讚讬谞谉 讘讬讛 诪诇拽讬谞谉 诇讬讛 讜讞讬讬讘讬谞谉 诇讬' 拽专讘谉:



讜讗诐 转砖讗诇 讗诪讗讬 拽讗 砖讗讬诇 诇讛讜 专讘 讻讛谞讗 讛讗讬 砖讗诇讛 诇注谞讬谉 诪讝讬讚 讘砖讘讜注' 讛驻拽讚讜谉 讛讬讻讗 讚讗转专讜 讘讬讛 讜诇讗 拽讗 砖讗讬诇 诇讛讜 谞诪讬 诇注谞讬谉 诪讝讬讚 讚砖讘讜注转 讛注讚讜转 讛讬讻讗 讚讗转专讜 讘讬讛 讗讬 诪讞讬讬讘 诪诇拽讜转 讜诇讗 拽专讘谉 讗讜 拽专讘谉 讜诇讗 诪诇拽讜转 讗讜 诪诇拽讜转 讜拽专讘谉 讻讚拽讗 砖讗讬诇 诇讛讜 谞诪讬 诇注谞讬谉 砖讘讜注转 讛驻拽讚讜谉 讛讬讬谞讜 讟注诪讗 讚诇讗 砖讗讬诇 诇讛讜 讛讗 砖讗诇转讛 诇注谞讬谉 砖讘讜注转 讛注讚讜' 诪砖讜诐 讚诇讗 诪砖讻讞转 诇讛 诇注讜诇诐 讚诪讬讞讬讬讘 诪诇拽讜转 讘砖讘讜注转 讛注讚讜转 讞讚讗 讚讗转专讜 诇讗 诪砖讻讞转 诇讛 讘讛讜 诇注讜诇诐 讚讛讬讻讬 诪转专讬 讘讛讜 讗讬 讚讗诪专讬 诇讛讜 拽讜诐 讗住讛讬讚讜 诪讗讬 讚讬讚注讬转讜 讚讗讬 诇讗 诪住讛讬讚讜 诪讞讬讬讘转讜 诪诇拽讜转 讛讬讻讬 讚诪讬 讗讬 讚讛谞讱 讚讗转专讜 讘讛讜 讬讚注讬 讚讛谞讬 住讛讚讬 讬讚注讜 讘讛讛讜讗 住讛讚讜转讗 讗讬谞讛讜 谞诪讬 讛讗 拽讗 讬讚注讬 诇讛 讜讻讬讜谉 讚拽讗 讬讚注讬 诇讛 讗诪讗讬 诪讞讬讬讘讬 讛谞讱 诪砖讜诐 砖讘讜注转 讛注讚讜转 讛讗 拽讬讬诪讬 讛谞讬 讜诇讬转讬讛 讜诇住讛讚讬 诪砖讜诐 砖讘讜注转 讘讬讟讜讬 诇砖注讘专 讛讜讗 讚诪讞讬讬讘 讜诇讗 诪砖讜诐 砖讘讜注' 注讚讜转 讚诇讗 讛讜讬讗 砖讘讜注转 注讚讜转 讗诇讗 讛讬讻讗 讚讗讬 诇讗 诪住讛讚讬 讛谞讬 讛讗 拽讗 诪驻住讬讚 讛讗讬 诪诪讜谞讗 讻讚诪转讘专专 诪驻专拽讗 讚砖讘讜注' 讛注讚讜转 讜讗讬 诇讗 讬讚注讬 讚讛谞讬 住讛讚讬 讬讚注讬 讘讛讛讜讗 住讛讚讜转讗 诪谞讗 讬讚注讬 讻讬 讛讬讻讬 讚谞转专讜 讘讛讜 讜注讜讚 讗讬 谞诪讬 讛讜讜 讛谞讬 转专讬 讚诪转专讬 讘讛讜 讘讛谞讬 住讛讚讬 拽专讜讘讬诐 诇诪讗专讬 住讛讚讜转讗 讜专讞讜拽讬诐 诇讛谞讬 住讛讚讬 讚讞讝讜 诇讗住讛讜讚讬 注诇讬讬讛讜 讜诇讗 讞讝讜 诇讗住讛讜讚讬 讛讗讬 住讛讚讜转讗 讗讻转讬 诇讗 诪砖讻讞转 诇讛 讚诪讞讬讬讘讬 讛谞讱 住讛讚讬 诪诇拽讜转 注诇 讝讚讜谉 砖讘讜注讛 讚讗注"讙 讚讛讗 讗讬讻讗 讛谞讬 转专讬 讚诪转专讜 讘讛讜 讬讚注讬 讚讛谞讬 住讛讚讬 住讛讚讜转讗 讬讚注讜 讛讬讻讗 讬讚注讬谞谉 讗谞谉 讚注讚 讛砖转讗 讬讚注讬 讘讛讗 住讛讚讜转讗 讻讬 讛讬讻讗 讚诪讛讬诪谞讬谞谉 诇讛讜 诇诪诇拽讜转 讜讚讬诇诪讗 诇讘转专 讚讬讚注讬 诇讛 讗讬谞砖讜 讜讻讬 拽讗 诪砖转讘注讬 讛砖转讗 讘拽讜砖讟讗 讛讜讗 讚拽讗 诪砖转讘注讬 讜讗讬诇讜 拽讗 诪讜讚讜 谞诪讬 讚讘注讬讚谉 砖讘讜注讛 诪讬讚注 讛讜讜 讬讚注讬 讘讛讛讬讗 住讛讚讜转讗 讛讬讻讬 诪诇拽讬谞谉 诇讛讜 讗驻讜诪讗 讚谞驻砖讬讬讛讜 讜讛讗 讗讬谉 讗讚诐 诪砖讬诐 注爪诪讜 专砖注 讛讬诇讻讱 诇注讜诇诐 诇讗 拽讗 诪砖讻讞转 诇讛 讘诪讝讬讚 讚砖讘讜注转 注讚讜转 讗讜专讞讗 讚诪转讞讬讬讘 讘讛 诪诇拽讜转 讜诪砖讜诐 讛讻讬 诇讗 拽讗 讘注讬 诇讛 专讘 讻讛谞讗 诪讛谞讬 讚转谞讜 砖讘讜注转 讘讬讛 专讘讛 诇注谞讬谉 砖讘讜注转 讛注讚讜转 讜拽讗 砖讗讬诇 诇讛 诇注谞讬谉 砖讘讜注转 讛驻拽讚讜谉:



讜讗转讬谞谉 诇诪讬驻砖讟讛 诪讛讗 讚转谞讬讗 讞诪讜专讛 诪诪谞讜 砖讘讜注' 讛驻拽讚讜谉 驻讬' 讞诪讜专讛 砖讘讜注转 讛驻拽讚讜谉 砖讞讬讬讘讬谉 注诇 讝讚讜谉 诪讻讜转 讜注诇 砖讙讙转讛 讗砖诐 讘讻住祝 砖拽诇讬诐 讻讚讻转讬讘 讜讗转 讗砖诪讜 讬讘讬讗 诇讛' 讘注专讻讱 讻住祝 砖拽诇讬诐 讜讙讜诪专 驻讬' 讜讛讗讬 砖讙讙转 砖讘讜注讛 讛讬讗 讜诇讗 砖讘讜注转 讛驻拽讚讜谉 讚讗讬 砖讙讙 讘驻拽讚讜谉 讛讗 讗诪专讬谞谉 讚讗谞讜住 讛讜讗 讗讬 讗诪专转 讘砖诇诪讗 讗转专讜 讘讬讛 诪砖讜诐 讛讻讬 诇拽讬 讗诇讗 讗讬 讗诪专' 诇讗 讗转专讜 讘讬讛 讗诪讗讬 诇拽讬 讘专 讗砖诐 讘诇讞讜讚 讛讜讗 讗诇讗 诇讗讜 讚讗转专讜 讘讬讛 讜砖诪注 诪讬谞讛 讚讛讬讻讗 讚讗转专讜 讘讬讛 讛讗 讜讛讗 注讘讚讬谞谉 诇讬讛 诪诇拽讬谞谉 诇讬讛 讜诪讞讬讬讘讬谞谉 诇讬讛 拽专讘谉 讜诇讛讻讬 拽转谞讬 讞诪讜专讛 诪诪谞讜 砖讘讜注转 讛驻拽讚讜谉 诪砖讘讜注转 讛注讚讜转 讚拽专讘谉 诪讬讬转讜 诪讬诇拽讗 诇讗 诇拽讬 讜讗诇讜 砖讘讜注转 讛驻拽讚讜谉 诪讞讬讬讘讬' 诇讬讛 诪诇拽讜转 讜诪讞讬讬讘讬谞谉 诇讬讛 拽专讘谉 讗诪专 诇讛讜 专讘讗 讘专 讗讬转讬 诪讗谉 转谞讗 砖讘讜注转 讛驻拽讚讜谉 诇讗 谞转谉 诇讻驻专讛 专"砖 讛讬讗 讻诇讜诪专 诇专讘谞谉 讻讬讜谉 讚住讘讬专讗 诇讛讜 讚讝讚讜谉 砖讘讜注转 讛驻拽讚讜谉 诪讬讞讬讬讘 谞诪讬 拽专讘谉 讜讗注"讙 讚讗转专讜 讘讬讛 谞诪讬 拽专讘谉 诪讬讬转讬 诪讬诇拽讗 诇讗 诇拽讬 讜讛讗 诪转谞讬' 讚讛讻讗 拽转谞讬 讞诪讜专讛 诪诪谞讜 讜砖诪注 诪讬谞讛 讘诪讝讬讚 讚砖讘讜注转 讛驻拽讚讜谉 诪讬讞讬讬讘 诪诇拽讜转 专"砖 讚住讘专 砖讘讜注转 讛驻拽讚讜谉 诇讗 谞讬转谉 诇讻驻专讛 讜讛讗讬 讚转谞讬 讞诪讜专讛 诇讗 诪砖讜诐 讚砖讘讜注转 讛注讚讜转 谞诪讬 诪讞讬讬讘 讘讬讛 拽专讘谉 讘诇讞讜讚 讜讘砖讘讜注转 讛驻拽讚讜谉 谞诪讬 诪讞讬讬讘 转专转讬 拽专讘谉 讜诪诇拽讜' 讛讜讗 讚拽转谞讬 讞诪讜专讛 讚讛讗 专讘讬 砖诪注讜谉 诇讬转 诇讬讛 拽专讘谉 讘砖讘讜注转 讛驻拽讚讜谉 讗诇讗 诇注讜诇诐 讘讝讚讜谉 砖讘讜注转 讛注讚讜转 讞讚讗 诪讬讞讬讬讘 讚讛讜讗 拽专讘谉 讜讝讚讜谉 砖讘讜注转 讛驻拽讚讜谉 讞讚讗 诪讬讞讬讬讘 讚讛讜讗 诪诇拽讜转 讜讻讬 转讬诪讗 讻讬讜谉 讚讞讚讗 诪转讞讬讬讘 讜讞讚讗 诪转讞讬讬' 诪讗讬 讞诪讜专' 诪砖讜' 讚谞讬讞讗 诇讬讛 诇讗讬谞砖 诇讗转讜讬讬 拽专讘谉 讜诇讗 诇讬诇拽讬 讜诇讗 讛讬讗 讻诇讜诪' 诇注讜诇' 专"砖 讛讬讗 讻讚拽讗 讗诪专转 讜诇讗讜 诪讛讗讬 讟注诪讗 讚拽转谞讬 讞诪讜专' 讗诇讗 诪砖讜诐 讚砖讙讙转 砖讘讜注转 讛注讚讜转 住讙讬 诇讬讛 讘讞讟讗转 讘转 讚讬谞拽讗 讚讛讜讗 拽专讘谉 注讜诇讛 讜讬讜专讚 讜讗诇讜 讙讘讬 砖讘讜注转 讛驻拽讚讜谉 诇讗 住讙讬 诇讬讛 讗诇讗 讘讗砖诐 讘讻住祝 砖拽诇讬诐.



讜注讬拽专 诪讬诪专讬讛 讚专"砖 诪驻专砖 讘驻专拽 砖讘讜注转 讛注讚讜转 讚讙专住讬' 讛转诐 专"砖 谞讗诪专 讻讗谉 讞讬讬讘 讜讞讬讬讘 讘砖讘讜注转 讛驻拽讚讜谉 诪讛 诇讛诇谉 讗讬谞讜 诪讚讘专 讗诇讗 讘转讘讬注转 诪诪讜谉 讜讻讜' 注讚 诪讛 诇驻拽讚讜谉 砖讻谉 诇讗 注砖讛 讘讜 诪讜砖讘注 讻谞砖讘注 讜诪讝讬讚 讜讻讜' 讜驻专讬砖谞讗 讛转诐 讚讛讬讬谞讜 讟注诪讗 讚专"砖 讚讙诪专 诇讛 诪诪注讬诇讛 诪讛 诪注讬诇讛 讘诪讝讬讚 驻讟讜专 诪谉 讛拽专讘谉 讗祝 砖讘讜注转 讛驻拽讚讜谉 讘诪讝讬讚 驻讟讜专 诪谉 讛拽专讘谉.



讜诇讗讞专 砖讛注诪讚谞讜 讘专讬讬转讗 讝讜 讻专"砖 讗诪专 诇讛讜 专讘 讻讛谞讗 讘专 诪讬谞讛 讚讛讛讬讗 讻诇讜诪专 讗讬 讗转诐 诪爪讬谞谉 诇讛注诪讬讚讛 讻专"砖 讚讗谞谉 诪转谞讬谞谉 诇讛 讜诇讗讜 讻讚拽讗 诪转谞讬转讜 诇讛 诪转谞讬转讗 诇讛 讗谞讗 讻讬 讛讬讻讬 讚讗爪讟专讬讱 诇讗讜拽诪讛 讻专"砖 讗诇讗 讛讻讬 诪转谞讬转讗 诇讛 讞诪讜专讛 诪诪谞讜 砖讘讜注转 讛驻拽讚讜谉 砖讗讞讚 讝讚讜谞讛 讜讗讞讚 砖讙讙转讛 讗砖诐 讘讻住祝 砖拽诇讬诐 讞讬讬讘 讘讛 讜诪讗讬 讞诪讜专' 讚讗诇讜 讛转诐 讘砖讘讜注' 讛注讚讜转 讘讞讟讗转 讘转 讚讬谞拽讗 住讙讬 诇讬讛 讚讛讜讗 拽专讘谉 注讜诇讛 讜讬讜专讚 讜讗诇讜 讘砖讘讜注转 讛驻拽讚讜谉 诇讗 住讙讬 诇讬讛 讗诇讗 讘讗砖诐 讘讻住祝 砖拽诇讬诐 讻诪讜 砖讗诪专谞讜:



讜讗诪专讬谞谉 讗讬 讛讻讬 诇讬讙诪专 诪讬谞讛 讚讝讚讜谉 砖讘讜注转 讛驻拽讚讜谉 拽专讘谉 诪讬讬转讬 诪讬诇拽讗 诇讗 诇拽讬. 讜讚讞讬谞谉 讚讬诇诪讗 讻砖诇讗 讗转专讜 讘讬讛 诪讘注讬讗 诇谉.





诪讛专砖"讗 - 讞讬讚讜砖讬 讛诇讻讜转

讘讚"讛 讛"讙 讘拽讜谞讟专住 讻讜' 讜谞专讗讛 诇转专抓 讻讜' 讚讘注讬谞谉 砖诐 讛诪讬讜讞讚 讜讗讬谞讛讜 讗讗诇讛讬诐 拽讗讬 讗注"讙 讚讻讘专 讻讜' 注讻"诇 讬砖 诇讚拽讚拽 讘讝讛 讚讛讗 讙讘讬 砖讘讜注讛 讘专讬砖讗 讚诪转谞讬' 诇讗 驻诇讬讙讬 讞讻诪讬诐 讚诪转谞讬' 讜诪讞讬讬讘讬谉 讘讻讬谞讜讬 讜讻谉 讘诪拽诇诇 讞讘讬专讜 讜注爪诪讜 谞诪讬 诇讗 驻诇讬讙讬 讜诪讞讬讬讘讬谉 讘讻讬谞讜讬 讗诇讗 讚讘诪讘专讱 讛砖诐 讜诪拽诇诇 讗讘讬讜 讛讜讗 讚驻诇讬讙讬 诇诪驻讟专 讘讻讬谞讜讬 诪诪讬转讛 讜讗诐 讻谉 讘住讬驻讗 讙讘讬 讗诇讛 讜拽诇诇讛 讘注讚讜转 诪讛讬讻讗 转讬转讬 诇讛讜 诇讞讻诪讬诐 诇诪驻讟专 讘讻讬谞讜讬 讜讬"诇 讘讝讛 诇讛讗讬 转讬专讜爪讗 诇驻讜诐 讛讱 讙讬专住讗 讚讙专住讬谞谉 诇讗 转讬驻讜讱 讚诇讬转 诇讬讛 诇转诇诪讜讚讗 讛讗 讚拽讗诪专 专讘讬 讬谞讗讬 诇注讬诇 讙讘讬 诪拽诇诇 注爪诪讜 讜讞讘讬专讜 讜讚讘专讬 讛讻诇 讗诇讗 诇专' 诪谞讞诐 讘专 讬讜住讬 拽专讗 讬转讬专讗 讗转讗 诇专讘讜转 讻诇 讛诪拽诇诇讬诐 讗驻讬' 注爪诪讜 讜讞讘讬专讜 谞诪讬 讗讬谞讜 讗诇讗 讘砖诐 讜讞讻诪讬诐 讚驻诇讬讙讬 讜驻讜讟专讬谉 讘讻讬谞讜讬 讘诪转谞讬' 讘诪拽诇诇 讗讘讬讜 讛"谞 讚驻讜讟专讬诐 讙讘讬 诪拽诇诇 注爪诪讜 讜讞讘讬专讜 讚讛讛讜讗 拽专讗 讬转讬专讗 诇讻诇 讛诪拽诇诇讬诐 讗转讬 讚讗讬谞讜 讞讬讬讘 讗诇讗 讘砖诐 讜讝讛 砖讻转讘讜 讛转讜住' 讗注"讙 讚讻讘专 讗讬驻诇讬讙讜 讚讛讬讬谞讜 讘专讬砖讗 讙讘讬 诪拽诇诇 讗讘讬讜 讜住诪讻讜 讞讻诪讬诐 注爪诪谉 讙讘讬 诪拽诇诇 注爪诪讜 讜讞讘讬专讜 讗诪讗讬 讚驻诇讬讙讬 讻讘专 讙讘讬 诪拽诇诇 讗讘讬讜 讗"讻 诇讗 讛"诇 诇诪驻诇讙 谞诪讬 讙讘讬 讗诇讛 讜诪拽诇诇 讚注讚讜转 讚讛"诇 诇诪住诪讱 讗诪讗讬 讚驻诇讬讙讬 讘专讬砖讗 讜注"讝 转讬专爪讜 讚驻讟讜专讗 讚讞讻诪讬诐 诇讗 讛讜讛 讗爪讟专讬讱 诇诪转谞讬 讛讻讗 讗诇讗 诪砖讜诐 讞讬讜讘讗 讚专"诪 讗注"讙 讚讘注诇诪讗 讘注讬 转谞讗讬 讻驻讜诇 讙讘讬 诪诪讜谞讗 讛讻讗 讗讬住讜专讗 讙专讬讚转讗 讛讜讗 诇讙讘讬 注讚讬诐 讜诇讗 讘注讬 转谞讗讬 讻驻讜诇 讗诇讗 诪讻诇诇 诇讗讜 讗转讛 砖讜诪注 讛谉 讻谉 谞专讗讛 诇讬 诇讬讬砖讘 讚讘专讬讛诐 讜讚讜"拽:



讘驻专砖"讬 讘讚"讛 讘驻谞讬 讘"讚 讜砖诇讗 讻讜' 讜讗讞"讻 讛讜讚讛 讞讬讬讘 拽专讘谉 讻讜' 注讻"诇 讛讜爪专讱 诇驻专砖 讜讗讞"讻 讛讜讚讛 诇专讘讛 讚讘注讚讬诐 诇讗 诪讬讞讬讬讘 讚讛讜讬 讻驻讬专转 讚讘专讬诐 讗诇讗 诇诪讗讬 讚诪住讬拽 转诇诪讜讚讗 讚讘讬砖 诇讜 谞诪讬 注讚讬诐 诇讗 讛讜讬 讻驻讬专转 讚讘专讬诐 讜讞讬讬讘 诪爪讬谞谉 诇讗讜拽诪讗 诪转谞讬转讬谉 谞诪讬 讘讛讻讬 讜拽"诇:


讘讗"讚 讚讻转讬讘 讜讻讞砖 讘注诪讬转讜 讻诇 讚讛讜 注讻"诇 诪驻讬' 诪讛专砖"诇 讜爪"诇 讚专砖"讬 讘讗 诇驻专砖 讚讞讬讬讘 诪驻讬 注爪诪讜 讗祝 讘诇讗 讟注谞转 转讜讘注 讻讜' 讜讝讛讜 砖诪注讬谞谉 诪讜讻讞砖 讘注诪讬转讜 讻诇 讚讛讜 讻讚诇注讬诇 (砖讘讜注讜转 讚祝 诇"讘) 注讻"诇 讗讘诇 讗讬谉 诇讝讛 诪拽讜诐 讻讗谉 讜注讜讚 谞专讗讛 诇驻专砖 诪砖讜诐 讚讙讘讬 砖讘讜注转 注讚讜转 拽转谞讬 讚讘注讬 讻驻讬专讛 讘讘"讚 讜讛讻讗 讘砖讘讜注转 讛驻拽讚讜谉 诇讗 拽转谞讬 诇讬讛 讜拽讗诪专 讚讛讬讬谞讜 诪讚讻转讬讘 讜讻讞砖 讻诇 讚讛讜 讻驻讬专讛 讗驻讬' 砖诇讗 讘讘"讚 讜讚讜"拽:





讞讻诪转 砖诇诪讛

专砖"讬 讘讚"讛 讜砖讗谞讬 住讜讟讛 讻讜' 讘住驻专讬诐 讬砖谞讬诐 讚诇讗 讗转诪专 讘诇讗 转讬驻讜讱 讻讜' 讻爪"诇:


转讜住' 讘讚"讛 讛"讙 讻讜' 讜讗讬谞讛讜 讗讗诇讛讬诐 拽讗讬 讜讗注"讙 讻讜' 讙讘讬 谞讚专 讚诇讬转 诇讬讛 讻讜' 讻爪"诇:


住诇讬拽 驻专拽 砖讘讜注转 讛注讚讜转:


讙诪' 转讜讘注讬谉 讗讜转讜 讜讗诪专讜 诇讜 讻讜' 讻爪"诇:


专砖"讬 讘讚"讛 讘驻谞讬 讘"讚 讻讜' 讜讻讞砖 讘注诪讬转讜 讻诇 讚讛讜 谞"讘 诇讗 讬讚注谞讗 诇诪讗讬 讛讝讻讬专 专砖"讬 拽专讗 讝讛 讗讬 诇讗砖诪讜注讬谞谉 诪讬谞讛 讘讬谉 讘驻谞讬 讘"讚 讘讬谉 砖诇讗 讘驻谞讬 讘"讚 讛诇讗 诪讜谞砖讘注 注诇 砖拽专 砖诪注讬' 讻讚驻专砖"讬 诇注讬诇 讚祝 诇"讗. 讜讗诐 注诇 诪驻讬 注爪诪讜 拽讗讬 诇讗 砖讬讬讱 诇讜诪专 讻诇 砖讛讜讗 讚讛讗 注讚讬祝 诪诪讜砖讘注 诪驻讬 讗讞专讬诐 讻讚讬诇讬祝 诇注讬诇 讘驻' 砖讘讜注转 讛注讚讜转 拽"讜 讻讜' 讜注讜讚 拽专讗 讚讗砖专 讬砖讘注 注诇讬讜 讛讬讬谞讜 诪驻讬 注爪诪讜 讜爪"诇 讚专砖"讬 讘讗 诇驻专砖 讚讞讬讬讘 诪驻讬 注爪诪讜 讗祝 讘诇讗 讟注谞转 讛转讜讘注 讜讗诪专 诇讜 转谉 诇讜 驻拽讚讜谞讬 讻讜' 诇讗讜 讚讜拽讗 拽讗诪专 讜讝讛讜 讚砖诪注讬' 诪讜讻讞砖 讘注诪讬转讜 讻诇 讚讛讜 讻讚诇注讬诇 讚祝 诇"讘 [注讬讬谉 讘诪讛专砖"讗]:





专砖"砖

转讚"讛 讛"讙. 讜谞专讗讛 诇转专抓 讚讛讗 讚驻讟专讬 讻讜'. 讜讛专"谉 讘砖诐 讛专诪讘"谉 驻讬' 讚诪砖"讛 驻讟专讬 专讘谞谉 讚讘注讬谞谉 拽专讗 讻讚讻转讬讘 讜砖诪注讛 拽讜诇 讗诇讛 讗讘诇 诇讗 讘专讻讛 讜谞砖诪注转 诪转讜讻讛 拽诇诇讛 诇讻讗讜专讛 诇驻"讝 讬拽砖讛 讚专"诪 讗讚专"诪 讜专"讬 讗讚专"讬 (讚讞讻诪讬诐 讚讛讻讗 讛讬讬谞讜 专"讬 讻诪讜 砖讛讘讬讗 讛砖注讛"诪 讘驻"讜 诪讛诇讻讜转 讗讬砖讜转 讛诇讻讛 讘' 讘砖诐 讛专砖讘"讗 讜砖讻谉 讗讬转讗 讘转讜住驻转讗 注"砖) 讚讘住讜讟讛 (讬"讝) 讗"诇 诇专"诪 讗诇讜转 讗诇讜转 诪诪砖 讛讗诇讜转 诇专讘讜转 拽诇诇讜转 讛讘讗讜转 诪讞诪转 讘专讻讜转 讜专"讬 讚专讬砖 讛转诐 讛' 讚讛讗诇讜转 诇诪注讜讟讬 拽诇诇讜转 讛讘诪"讘 诪砖诪注 讚诪讗诇讜转 讛讜讛 诪砖转诪注 讗驻讬' 拽诇诇讜转 讛讘诪"讘 讜讗讜诇讬 讬"诇 讚讗讚专讘讛 讻"讗 诇砖讬讟转讬讛 诪砖讜诐 讚讬诇驻讬谞谉 诪讛转诐 讻讚诇注讬诇 (住"讚 诇"讛) 讜讙诐 讝讛 讗讬谞讜 讗诇讗 讙讬诇讜讬 诪讬诇转讗 讜讻讛"讙 讗诪专讬谞谉 讘讘专讻讜转 (讟"讜 讘') 住讚"讗 谞讬诇祝 讻转讬讘讛 讻讜' 诪讛 讛转诐 讗诇讜转 讗讬谉 爪讜讜讗讜转 诇讗 讻讜' 注"砖:



讘讗"讚 讘砖诇诪讗 诇专"诪 讛讬讬谞讜 讚讻转讬讘 讗诐 讘讞拽讜转讬 讜讙讜'. 讻爪"诇:



讘讗"讚 讜讬"诇 讚讗诐 讘讞拽讜转讬 讻讜' 讜讗诐 转讗讘讜 讗讬讻讗 讻诪讛 诪爪讜转 讻讜'. 转讬诪讛 讚转"诇 讚注讬拽专 讛砖讻专 讚讻转讬讘 讘讛讜 诪驻讜专砖 讛谞讗转 讙讜驻谞讬转 讜讝讛讜 诪诪讜谞讗 讜讻诪讜 讘转谞讗讬 讚讘"讙 讜讘"专:



讘讗"讚 讜讗讜诪专 讛专专讬"讟 讚讜拽讗 讻讜'. 注讬' 讘谞讚专讬诐 (讬"讗) 讜讘住讜讟讛 (讬"讝) 砖转讬专爪讜 讘注谞讬谉 讗讞专 讜讻谉 讛专"谉 讻讗谉:



讘讗"讚 讜讻谉 谞诪讬 讙讘讬 砖讘讜注讛 砖诇讗 讗转谉 诇讱 讘驻专拽 讘' 讚谞讚专讬诐 (讟"讝). 讻爪"诇. 诇驻讬 讙讬' 讛住驻专讬诐 讚拽讬讬诪讬 讛砖转讗 讚诇讗 转讬驻讜讱 讛讜讛 诇讬讛 诇讗转讜讬讬 诪诪转谞讬转讬谉 讚诇驻谞讬谞讜:



讘诪砖谞讛 讜诪讛 讞讬讬讘 注诇 讝讚讜谞讛. 注诪砖"讻 讘驻"讘 讚驻讗讛 诪"讝 讘住"讚:



讘诪砖谞讛 砖诐 讗砖诐 讘讻住祝 砖拽诇讬诐. 诇"讬 诪讚讜注 砖讬讬专 诇讞讜诪砖 讜讬讜转专 拽砖讛 诇拽诪谉 讘讘专讬讬转讗 讚转谞讬 讞诪讜专讛 讛讬诪谞讛 砖讛"驻 讻讜' 讚砖讬讬专讜:



专砖"讬 讚"讛 讘驻谞讬 讘"讚. 讜讗讞"讻 讛讜讚讛 讻讜'. 注讬' 诪讛专砖"讗 讜转讜讬"讟 讜转诪讬讛谞讬 砖谞注诇诐 诪讻"转 砖注"讬 注讚讬诐 讘诇转讬 讛讜讚讗转讜 讗讬谞讜 诪转讞讬讬讘 讘拽专讘谉 讜讞讜诪砖 讻诪"砖 专砖"讬 诇拽诪谉 讘专驻"讞 讚"讛 讛"讙 讚讗讬谞讛 讘讗讛 注讚 砖诪讜讚讛 讜砖讘 诪专砖注讜 讜诇讛讻讬 拽转谞讬 砖诐 讜讛注讚讬诐 诪注讬讚讬诐 讻讜' 诪砖诇诐 讗讛"拽 讛讜讚讛 诪注爪诪讜 诪砖诇诐 拽专谉 讜讞讜诪砖 讜讗砖诐 讜讻"诪 讘讚"讟 讜讬讜转专 诪讘讜讗专 讘讘"诪 (讙' 讘') 讜注"砖 讘转讚"讛 讗砖诐:



讘讗"讚 讚讻转讬讘 讜讻讞砖 讘注诪讬转讜 讻诇 讚讛讜. 注讬' 诪讛专砖"诇 讜讚讘专讬 诪讛专砖"讗 讘讝讛 转诪讜讛讬谉 诪讗讚 讜诇讗 讗砖讻讞谞讗 诇讛讜 驻转专讬 讝讜诇转 注"驻 讚讘专讬 讛专"谉 砖讛讘讗转讬 诇注讬诇 (诇"讗) 讚讗祝 诇专"诪 讘砖讛"注 讚诪讜砖讘注 诪驻"注 讞讬讬讘 讞讜抓 诇讘"讚 讗诐 讘讗讜 讗讞"讻 诇讘"讚 讜讛讜讚讜 驻讟讜专讬谉 诪砖讗"讻 讘砖讛"驻 讚讞讬讬讘 讘讝讛 诪砖讜诐 讚讻转讬讘 讜讻讞砖 讘注诪讬转讜 讻诇 讚讛讜 讗讻谉 讛诪讛专砖"讗 注爪诪讜 诇讗 讛诇讱 讘讚专讱 讛专"谉 诇注讬诇 (诇"讗 讘') 讘转讚"讛 诪砖讘讬注 讜讻诪砖"讻 砖诐:



专砖"讬 讚"讛 讜讞讬讬讘 注诇 讝讚讜谉 讛砖讘讜注讛. 讚诇讗 讻转讬讘 讘讛 讜谞注诇诐. 讻爪"诇:



专砖"讬 讚"讛 讜注诇 砖讙讙转讛. 讚讬讜讚注 讘驻拽讚讜谉 讻讜'. 讻爪"诇:





讛讙讛讜转 讬注讘"抓

讘诪砖谞讛 讙专讬讚转讗. 谞诪讞拽 [讜讻谉 诇讬转讗 讘讬专讜砖诇诪讬 讜讘专讬"祝 讜讗讬谞讜 诇砖讜谉 讛诪砖谞讛 讻讬 讗诐 诇砖讜谉 讙诪专讗. 讜讘专砖"讬 爪"诇 讛谞拽讜讚讛 拽讜讚诐 诪诇转 讙专讬讚转讗 讜讻诪讜 讘诪砖谞讛 讚诇注讬诇 讚祝 诇' 讗祝 讚诇讗 拽转谞讬 讙专讬讚转讗 诪"诪 驻讬专讜砖讜 讻谉]:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讚讗讬住讜专讗 讚讗讬转 讘讬讛 诪诪讜谞讗 讛讜讗. 注讬' 诇注讬诇 讚祝 诇讙 注"讘 讜讘转讜住' 砖诐 讚"讛 讗讜讗讬谉:





讞讬讚讜砖讬 讞转"住

驻专砖"讬 讚"讛 讘驻谞讬 讘"讚 讻讜' 讜讗讞专 讻讱 讛讜讚讛 讞讬讬讘 拽专讘谉 讻讜' 驻讬专砖 砖讗讝 讞讬讬讘 讗驻讬' 讘讟讜注谉 驻专注转讬 诪砖讗"讻 讘注讚讬诐 讘诇讗 讛讜讚讗转 驻讬讜 诇讗 诪砖讻讞转 讻"讗 讘讗讜诪专 诇讗 诇讜讬转讬 讻诪"砖 转讜住' 诇拽诪谉 诇"讝 注"讗 讚"讛 驻专讟 讻讜' 讜讗讬谉 爪讜专讱 诇诪"砖 讛诪讛专砖"讗 讻讗谉 讜拽"诇:





砖注专讬 转讜专转 讘讘诇

(诇讜 讘 专砖"讬) 讚"讛 讜砖讗谞讬 讜讻讜' 讜讻谉 诪爪讗转讬 诇砖讜谉 讘讘诇讬 讘住驻专讬诐 讬砖谞讬诐 诇讗 讗讬转诪专 诇讗 转讬驻讜讱 讜讻讜'.鈥斪ぷ�' 讻诇砖讜谉 讛讝讛 诪爪讗 讘住驻专 讛讘讗 诪讘讘诇, 砖讟注诐 讝讛 讛讬讛 讻转讜讘 砖诐 诪讗讬讝讛 讞讻诐. 讜讗讬谉 砖讜诐 爪讜专讱 讘讛讙讛转 专砖"诇.





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

诪转谞讬'. 诪讞诇讜拽转 专"诪 讜讞讻诪讬诐. 注讬讬谉 讘砖讬注讜专讬诐 诇诪注诇讛 (诇讗.) 讚"讛 讘诪讗讬 拽诪驻诇讙讬.
砖诐. 诪转谞讬'. 讛砖讘讬注 注诇讬讜 讞诪砖 驻注诪讬诐 讜讻讜' 讞讬讬讘 注诇 讻诇 讗讞转 讜讗讞转. 讗诪专 专讘讬 砖诪注讜谉 诪讛 讟注诐 诪驻谞讬 砖讬讻讜诇 诇讞讝讜专 讜诇讛讜讚讜转. 讜讻' 专砖"讬 讚"讛 诪驻谞讬 砖讬讻讜诇 诇讞讝讜专 讜诇讛讜讚讜转 讜讝"诇 讗讞专 讻驻讬专讛 谞诪爪讗 砖讘讻诇 砖讘讜注讛 讛讜讗 讻讜驻专讜 诪诪讜谉 注讻"诇. 讬讜爪讗, 讗讬驻讜讗, 砖讗祝 砖讻讘专 讙讝诇 讛诪诪讜谉 讘砖注转 讛砖讘讜注讛 讛专讗砖讜谞讛 注讻"讝 讞讬讬讘 注诇 讻诇 砖讘讜注讛 讜砖讘讜注讛 讛讻讜驻专转 讘诪诪讜谉 讗讞"讻. 讙诐 讛转讜专讛 诪讞讬讬讘转 砖讘讛"驻 讘砖讘讜注讛 讛讻讜驻专转 讘讙讝讬诇讛 砖讙讝诇 诪讻讘专. 讜注诇讬谞讜 诇讛转讘讜谞谉 讘讝讛 砖讛专讬 注讬拽专 讛诪讞讬讬讘 讚砖讘讜讛"驻 讛讜讗 讞诇讜转 讙讝讬诇讛, 讻讬 讻谉 谞拽专讗 讛拽专讘谉 讗砖诐 讙讝讬诇讜转, 讜诪讗讞专 砖讻讘专 讙讝诇 诇驻谞讬 砖谞砖讘注 讻讬爪讚 转讞讬讬讘 讛砖讘讜注讛 砖谞砖讘注 讗讞专讬 讛讙讝讬诇讛.
讛注讜诇讛 诪讝讛, 讚讬谉 讙讝讬诇讛 讛诪讞讬讬讘 讘砖讘讜注转 讛驻拽讚讜谉 讗讬谞讜 拽谞讬谞讬 讙讝讬诇讛 讗诇讗 诪注砖讛 讙讝讬诇讛. 讘讛转讗诐 诇讻讱, 砖讘讜讛"驻 注诇 讞驻抓 砖讛讬讛 讙讝讜诇 诪讻讘专 诪讞讬讬讘转 讻讬 讗祝 砖讗讬谉 讛砖讘讜注讛 讬讜爪专转 拽谞讬谞讬 讙讝讬诇讛 讞讚砖讬诐 讘讻诇 讝讗转 诪讛讜讛 讛讬讗 诪注砖讛 讙讝讬诇讛. 讛谞砖讘注 讛' 驻注诪讬诐 讞讬讬讘, 讗讬驻讜讗, 注诇 讻诇 讗讞转 讜讗讞转 砖讻谉 讻诇 砖讘讜注讛 讜砖讘讜注讛 诪讛讜讛 诪注砖讛 讙讝讬诇讛 诇注爪诪讜.
住诪讜讻讬诐 诇讻讱 注讜诇讬诐 诪驻专砖"讬 讘专讬砖 住谞讛讚专讬谉 (讘', 讚"讛 讙讝讬诇讜转) 讜讝"诇 讙讝讬诇讜转: 讻讜驻专 讘驻拽讚讜谉 讚诪砖砖诇讞 讘讜 讬讚 讛讜讬 讙讝诇谉 讜讻讜' 注讻"诇. 讜诪转讘拽砖转 讛砖讗诇讛 诇诪讛 讛讜住讬祝 诇讻讜驻专 讘驻拽讚讜谉 砖砖诇讞 讘讜 讬讚, 讛诇讗 讗祝 讛讻讜驻专 讘驻拽讚讜谉 讘诇讬 砖诇讬讞讜转 讬讚 讙讝诇谉. 讜谞专讗讛 砖专砖"讬 讛讘讞讬谉 讘讬谉 砖诇讬讞讜转 讬讚 讛诪讛讜讜讛 拽谞讬谉 讙讝讬诇讛 诇讘讬谉 讛讻讜驻专 讘驻拽讚讜谉 讘诇讬 砖讬砖诇讞 讘讜 讬讚 - 讘讜 诇讬讻讗 拽谞讬谞讬 讙讝讬诇讛 讗讱 讬砖 讘讻讱 诪注砖讛 讙讝讬诇讛. 讗诇讬讘讗 讚专砖"讬, 诇讗 讞诇 讛讚讬谉 砖诇 讙讝讬诇讜转 讘砖诇砖讛 讻讬 讗诐 讘诪拽讜诐 砖讬砖 拽谞讬谞讬 讙讝讬诇讛 讛诪驻拽讬注讬诐 砖诐 讛驻拽讚讜谉 诪讛讞驻爪讗 讜讻砖讻诇 讛讟注谞讜转 诇讗讞"讻 诪讚讬谉 讙讝讬诇讛 讛谉. 讜讗讬诇讜 讘讻讜驻专 讘驻拽讚讜谉 注拽讘 讛注讚专 拽谞讬讬谞讬 讙讝讬诇讛 诇讗 驻拽注 讛砖诐 砖诇 驻拽讚讜谉 讜谞讬转谉 诇转讜讘注诐 诪讚讬谉 驻拽讚讜谉 讜砖讜诪专讬谉. 诇驻讬讻讱 讗讬谉 讝拽讜拽讬诐 诇砖诇砖讛 诪讜诪讞讬谉 讻讘讙讝讬诇讜转 讜讞讘诇讜转. 诇讗讜专 讝讛 诪讜讘谉 诪讚讜注 谞拽讟 专砖"讬 "砖砖诇讞 讘讜 讬讚". 讚讬谉 砖讘讜注转 讛驻拽讚讜谉 讚讜诪讛 诇讚讬谉 讛讻讜驻专 讘驻拽讚讜谉; 讙诐 讛讜讗 诪讛讜讛 诪注砖讛 讙讝讬诇讛 讘诇讬 讞诇讜转 砖诇 拽谞讬谞讬 讙讝讬诇讛.
讛讜讻讞讛 谞讜住驻转 讬讜爪讗转 诪讚讬讜拽 讘专诪讘"诐 讘驻"讚 诪讛诇' 讙谞讬讘讛 (讛诇"讘 - 讙') 讜讝"诇 讗讘诇 讗诐 砖诇讞 讘讜 讬讚 讜讟注谉 讟注谞转 讙谞讘 讜谞砖讘注 讜讘讗讜 注讚讬诐 驻讟讜专 诪谉 讛讻驻诇 砖讻讬讜谉 砖砖诇讞 讬讚 谞转讞讬讬讘 讘讜 讜拽谞讛讜. 讜讻谉 讛讟讜注谉 讟注谞转 讗讘讬讚讛 讘驻拽讚讜谉 讜谞砖讘注 讜讞讝专 讜讟注谉 讟注谞转 讙谞讘 讜谞砖讘注 讜讗讞"讻 讘讗讜 注讚讬诐 驻讟讜专 诪谉 讛讻驻诇 砖讻讘专 讬爪讗 讛驻拽讚讜谉 诪讬讚讬 讛讘注诇讬诐 诪砖讘讜注讛 专讗砖讜谞讛 注讻"诇. 讜讛拽讜砖讬 砖讘讚讘专讬讜 讘讜诇讟 诇注讬谉. 讛专讬 讘讟讟"讙 讗讞专 砖诇讬讞讜转 讬讚 驻住拽 砖驻讟讜专 讻讬 诪砖砖诇讞 讘讜 讬讚 讻讘专 拽谞讛 讗转 讛讙讝讬诇讛, 讜讗讬谉 讟讟"讙 诪讞讬讬讘转 讘讞驻抓 砖讻讘专 讙讝诇讜. 讜讗讬诇讜 讘讟讟"讙 讗讞专讬 砖谞砖讘注 讟注谞转 讗讘讬讚讛 讛注诇讛 砖驻讟讜专 诪讻驻诇 诇驻讬 砖讻讘专 讬爪讗 讬讚讬 讛讘注诇讬诐 讘砖讘讜注讛 专讗砖讜谞讛, 讜诇诪讛 诇讗 讬驻讟专 诪讟注诐 砖诪砖谞砖讘注 诇砖拽专 砖谞讗讘讚 谞讛讬讛 讙讝诇谉 - 讜讛谞讛 讚讬谉 讛讻讜驻专 讘驻拽讚讜谉 讛讜讗 砖谞注砖讛 注诇讬讜 讙讝诇谉 - 讜诪砖谞注砖讛 讙讝诇谉 讗"讗 诇讞讬讬讘讜 注讜讚 诪讚讬谉 讟讟"讙.
讜谞"诇 砖砖诇讬讞讜转 讬讚 讘驻拽讚讜谉 讛讜驻讻转 讗转 讛讞驻爪讗 诇讛讬讜转 讞驻爪讗 砖诇 讙讝讬诇讛 讻讬 讞诇讬诐 讘讜 拽谞讬谞讬 讙讝讬诇讛 讜诇讻谉 讘讟诇讛 讛讞诇讜转 砖诇 砖诪讬专讛 讜讗讝诇 砖诐 驻拽讚讜谉 诪讛讞驻爪讗. 诪砖讜诐 讻讱 诇讗 讬转讻谉 砖讬转讞讬讬讘 讛谞驻拽讚 讗讞"讻 诪砖讜诐 讟讟"讙. 诪讗讬讚讱 讘谞砖讘注 诇砖拽专 砖讘讜注转 讛驻拽讚讜谉 砖讛驻拽讚讜谉 谞讗讘讚 讗祝 砖讛讜讗 诪讛讜讛 诪注砖讛 讙讝讬诇讛 注讻"讝 诇讗 讞诇讜 拽谞讬谞讬 讙讝讬诇讛 讜注讚讬讬谉 砖讜诪专 驻拽讚讜谉 讛讜讗. 诇驻讬讻讱 讛讬讬谞讜 诪讚诪讬诐 砖讬转讞讬讬讘 讘讟讜注谉 讗讞"讻 讟讟"讙 - 诪砖诪讬注 诇谞讜 讛专诪讘"诐 砖驻讟讜专 诪砖讬爪讗 诪讬讚讬 讛讘注诇讬诐 讘砖讘讜注讛 讛专讗砖讜谞讛 (注讬讬"砖 讘讻"诪).
诇讗讜专 讛讗诪讜专 诪讜住讘专转 砖讬讟转 讛专讗讘"讚 砖讛讜讘讗讛 讘砖讬讟讛 诪拽讜讘爪转 诇讘"拽 (爪讝.) 讻讬 讗祝 砖砖讜讗诇 砖诇讗 诪讚注转 讞讬讬讘 讻讙讝诇谉 诇注谞讬谉 诪转讛 诪讞诪转 诪诇讗讻讛, 讗讬谉 诇讜 讚讬谉 砖讬谞讜讬 拽讜谞讛. 诇讚注转 讛专讗讘"讚 讬砖 讘砖讜讗诇 砖诇讗 诪讚注转 讞讬讜讘讬 讙讝讬诇讛 讘诇讘讚 讗讱 讗讬谉 诇讜 拽谞讬谞讬 讙讝讬诇讛 讘讞驻爪讗. 砖讗诇讛 砖诇讗 诪讚注转 诪讛讜讛 诪注砖讛 讙讝讬诇讛 讘注诇诪讗 讛诪讞讬讬讘 讗转 讛讙讝诇谉 讘讗讞专讬讜转 讗讘诇 讗讬谞讛 拽讜谞讛 诇讜 诇讙讝诇谉 拽谞讬谞讬 讙讝讬诇讛 讘讞驻爪讗 讜讛讞驻爪讗 讗讬谞讛 讛讜驻讻转 诇讞驻爪讗 讛讙讝讜诇 砖讬拽谞讛 讘砖讬谞讜讬.
讜讛讜住讬祝 讛讙专"讞 讝爪"诇 砖诇驻讬 讛专讗讘"讚 诇讗 讬驻住诇 诇讜诇讘 砖讗讜诇 砖诇讗 诪讚注转 诪砖讜诐 驻住讜诇 讛讙讝讜诇 讘砖讗专 讬诪讬 讛讞讙, (讜注讬讬谉 讘专诪讘"诐 讜专讗讘"讚 驻"讞 诪讛诇' 诇讜诇讘 讛诇"讟) 讻讬 诪讗讞专 砖讗讬谉 诇砖讜讗诇 砖诇讗 诪讚注转 拽谞讬谞讬 讙讝讬诇讛 讘讞驻爪讗 诇讬讻讗 讞诇讜转 驻住讜诇 砖诇 讙讝讜诇. 专拽 诇讜诇讘 讙讝讜诇 讘讞驻爪讗 砖讬砖 讘讜 拽谞讬谞讬 讙讝讬诇讛 讜砖讬爪讗 诪专砖讜转 讛讘注诇讬诐 驻住讜诇 讘驻住讜诇 讙讝讜诇 诇诪爪讜讛. 诇讻讱 讛住转讬讬注 讛讙专"讞 诪讚讬谉 住讜讻讛 讙讝讜诇讛 诇诪"讚 拽专拽注 讗讬谞讛 谞讙讝诇转 砖诇讗 讞诇 讘讛 驻住讜诇 诪爪讜讛 讛讘讗讛 讘注讘讬专讛 (注讬' 住讜讻讛 诇讗.) 讜讗注"驻 砖注讘专 诪注砖讛 讙讝诇讛 讜注讘专 注诇 讗讬住讜专 讙讝诇讛, 讗诇讗 讛讜讗讬诇 讜讗讬谉 讘拽专拽注 拽谞讬谞讬 讙讝讬诇讛 讘讞驻爪讗 诇讬讻讗 讞诇讜转 讚讬谉 诪爪讜讛 讛讘讗讛 讘注讘讬专讛.1
讜讻谉 讛讘讞讬谉 讛讙专"诪 讝爪"诇 讘谞讜讙注 诇讙讝诇 讜诇讗 谞转讬讬讗砖讜 讛讘注诇讬诐 砖谞讬讛诐 讗讬谞诐 讬讻讜诇讬诐 诇讛拽讚讬砖讜 - 讝讛 诇驻讬 砖讗讬谞讜 砖诇讜 讜讝讛 诇驻讬 砖讗讬谞讜 讘专砖讜转讜. 讻讱 讛讚讬谉, 讗诪专 讛讙专"诪 讝爪"诇 专拽 讘讙讝讬诇讛 诪诪砖, 砖拽谞讬谞讬 讙讝讬诇讛 砖诇 讛讙讝诇谉 诪驻拽讬注讬诐 讗转 讛专砖讜转 砖诇 讛谞讙讝诇, 讗讜诇诐 讘砖讜讗诇 砖诇讗 诪讚注转, 讗诇讬讘讗 讚讛专讗讘"讚, 诪讻讬讜谉 砖讗讬谉 诇讙讝诇谉 拽谞讬谞讬 讙讝讬诇讛 砖驻讬专 讬讻讜诇 讛谞讙讝诇 诇讛拽讚讬砖讜.
讛讜讗 讛讚讬谉 讘讻讜驻专 讘驻拽讚讜谉 讗讜 讛谞砖讘注 砖讘讜注转 讛驻拽讚讜谉. 诪注砖讛 讙讝讬诇讛 讗讻谉 讞诇, 讗讱 拽谞讬谞讬 讙讝讬诇讛 讗讬谞诐 讞诇讬诐, 讜诪注砖讛 讙讝讬诇讛 讘诇讘讚 讛讜讗 讛诪讞讬讬讘.
讘专诐 讬拽砖讛 注诇 讚讘专讬谞讜 诪讚讬讜谉 讛讙诪专讗 诇拽诪谉 (诇讝.) 讘诪讞诇讜拽转 讘讬谉 专"讗 讜讛讞讻诪讬诐 讗诐 拽专拽注 诪讞讬讬讘转 讘砖讘讜讛"驻, 讜讞诇讜拽讬诐 讘讚讬谉 讛拽专拽注 讘讻讛转"讻 讗诐 拽专拽注 谞讙讝诇转 讗讜 诇讗 讜讘砖讘讜讛"驻 讚讻讜讜转讛. 诪砖诪注 砖讛讜讗 诪砖讜诐 砖讗祝 讞讬讜讘 砖讘讛"驻 转诇讜讬 讘讞诇讜转 讚讬谉 讙讝讬诇讛, 讜诇驻讬 砖拽专拽注 讗讬谞讛 谞讙讝诇转 讗讬谞讛 诪讞讬讬讘转 讘砖讘讛"驻. 讜砖诐 讘住讜讙讬讗 诪砖讜讜讛 讚讬谉 讛注讘讚讬诐 诇注谞讬谉 讙讝讬诇讛 诇拽专拽注 诪讗讞专 砖讛讜拽砖讜 诇拽专拽注讜转. 讜讛谞讛 讘讚讬谉 讛注讘讚讬诐 砖讗讬谞诐 谞讙讝诇讬诐 讻转讘 讛专讗讘"讚 (驻"讟 诪讛诇' 讙讝讬诇讛 讜讗讘讬讚讛 讛诇"讗) 讜讝"诇 砖讛专讬 注砖讛 注讘讚讬诐 讻拽专拽注讜转 诇注谞讬谉 讙讝讬诇讛 砖讛专讬 讛讝拽讬谞讜 讗讜诪专 诇讜 讛专讬 砖诇讱 诇驻谞讬讱, 诪讬讛讜 讛"诪 诇注谞讬谉 讻讞讜砖讛 讗注"讙 讚诇讗 讛讚专讗, 讙讝诇讛 诪讬讛讗 讘注讬谞讛 讗讬转讗 讜讗讜诪专 诇讜 讛专讬 砖诇讱 诇驻谞讬讱. 讗讘诇 诪"诪 谞讙讝诇讬诐 讛诐 讜谞拽谞讬转 讘讬讗讜砖 讜讻讜' 讛诇讻讱 讻砖诪转 讛注讘讚 讗讜 谞砖专祝 诪砖诇诐 讗转 讚诪讬讜 砖讛专讬 诪砖诪转 讗讬谉 砖诇讜 诇驻谞讬讜 讜讻砖诪转 诇讙讝诇谉 诪转 注讻"诇. 讜讘讬讗专 讛讙专"讞 讝爪"诇 (注讬讬谉 讘住驻专讜 注诇 讛专诪讘"诐 讜讘专砖讬诪转 砖讬注讜专讬诐 诇诪住' 住讜讻讛 讚祝 拽诇"讗 - 拽诇"讘) 讻讬 诇讗 谞讗诪专 注讘讚讬诐 讗讬谞诐 谞讙讝诇讬诐 讗诇讗 讘谞讜讙注 诇拽谞讬谞讬 讙讝诇讛 讜讞诇讜转 砖诐 讙讝讜诇 讘讞驻爪讗, 讗讘诇 诪注砖讛 讙讝讬诇讛 讞诇 讘注讘讚讬诐 (砖诇讗 讻讘拽专拽注讜转 砖讗讬谉 讘讛谉 讗祝 诪注砖讛 讙讝讬诇讛). 讘讛转讗诐 诇讻讱 谞拽谞讬诐 注讘讚讬诐 讘讬讗讜砖 讜讻砖诪转讜 讞讬讬讘 讛讙讝诇谉 诇砖诇诐 讻讬 讚讬谞讬诐 讗诇讜 转诇讜讬讬诐 讘讞诇讜转 诪注砖讛 讙讝讬诇讛 讜诇讗 讘拽谞讬谞讬 讙讝讬诇讛.
诇驻讬"讝 讚专讜砖 注讬讜谉 讘注谞讬谉 砖讘讜注转 讛驻拽讚讜谉 砖讗讬谞讛 诪讞讬讬讘转 讘注讘讚讬诐, 讛专讬 诪讗讞专 砖诇讚注转 讛专讗讘"讚 讞诇 讘注讘讚讬诐 讚讬谉 诪注砖讛 讙讝诇讛, 讜砖讘讛"驻 诪讞讬讬讘转 诪讚讬谉 诪注砖讛 讙讝讬诇讛 讘注诇诪讗 讘诇讬 讞诇讜转 砖诇 拽谞讬谞讬 讙讝讬诇讛 讜讻谞"诇, 诇诪讛 诇讗 讬讞讜诇讜 讞讬讜讘讬 砖讘讛"驻 讘讻讜驻专 讜谞砖讘注 讘注讘讚讬诐, 讜爪"注.2
砖诐. 诪转谞讬'. 砖讘讜注讛 砖讗讬谉 诇讻诐 讘讬讚讬 讗讬谞讜 讞讬讬讘 讗诇讗 讗讞转.
诇讻讗讜专讛 拽讬讬诪讜转 讻讗谉 讞诪砖 讙讝讬诇讜转 - 讙讝讬诇讛 诪讻诇 转讜讘注 讜转讜讘注. 讜讘讻诇 讝讗转 讗讬谞讜 讞讬讬讘 讗诇讗 讗讞转 诇驻讬 砖讬砖 专拽 讞诇讜转 砖讘讜注讛 讗讞转. 讜诇讻讗讜专讛 讞讝讬谞谉 砖讞诇讜转 讛砖讘讜注讛 拽讜讘注转 砖讬注讜专 讛讞讬讜讘.
讗诪谞诐 谞专讗讛 砖讙讝诇谉 砖讙讝诇 诪讞诪砖讛 讘谞讬 讗讚诐 讘诪注砖讛 讗讞讚, 讻讙讜谉 讘砖讙讝诇 诪讞诪砖讛 砖讜转驻讬谉, 注讘专 专拽 讘讗讬住讜专 讗讞讚 砖诇 讙讝讬诇讛, 讗讱 讞诪砖 诪爪讜讜转 讛砖讘讛 讞诇讜转 诇讛砖讬讘 诇讻诇 讗讞讚 讜讗讞讚. 讜诇驻讬"讝 注讬拽专 讛诪讞讬讬讘 讚砖讘讜讛"驻 讛讜讗 讛诇讗讜 讚讙讝讬诇讛 讜诇讗 讛注砖讛 砖诇 讛砖讘讛, 讜诇讻谉 讞讬讬讘 专拽 讗讞转.

